text:
 Avis juridique important
 |
 21992A0311(01)
 Protocole concernant le commerce et la coopération commerciale et économique entre la Communauté européenne du charbon et de l'acier (CECA), d'une part, et la République fédérative tchèque et slovaque, d'autre part
 Journal officiel n° L 066 du 11/03/1992 p. 0014 - 0029
 PROTOCOLE concernant le commerce et la coopération commerciale et économique entre la Communauté européenne du charbon et de l'acier (CECA), d'une part, et la République fédérative tchèque et slovaque, d'autre partLA COMMUNAUTÉ EUROPÉENNE DU CHARBON ET DE L'ACIER (CECA),d'une part, etLA RÉPUBLIQUE FÉDÉRATIVE TCHÈQUE ET SLOVAQUE,d'autre part,CONSIDÉRANT que la Communauté économique européenne (CEE) et la Communauté européenne de l'énergie atomique (CEEA) et la République fédérative tchèque et slovaque ont conclu le 24 septembre 1990 un accord (1) concernant le commerce et la coopération commerciale et économique pour les domaines relevant de cette Communauté,POURSUIVANT les mêmes objectifs et désireux de trouver pour les domaines relevant de la CECA des solutions analogues,SOUHAITANT compléter l'accord susmentionné afin d'appliquer les mêmes règles et principes pour les domaines couverts par le traité CECA,PRENANT EN COMPTE les développements intervenus depuis la conclusion de cet accord et notamment la suppression par la Communauté des restrictions quantitatives spécifiques visant les produits couverts par le traité CEE et originaires de la République fédérative tchèque et slovaque,SONT CONVENUS DES DISPOSITIONS QUI SUIVENT:Article premierLes articles 1er, 2, 4 et 12 à 19 de l'accord entre la CEE et la CEEA et la République fédérative tchèque et slovaque, conclu le 24 septembre 1990 et concernant le commerce et la coopération commerciale et économique s'appliquent également aux domaines couverts par le traité CECA.Article 2Chaque partie contractante accorde aux importations des produits de l'autre partie le degré de libéralisation le plus élevé qu'elle applique généralement aux pays tiers, en tenant compte des dispositions du GATT.À cet effet, les restrictions quantitatives à l'importation dans certains États membres mentionnés en annexe des produits originaires de la République fédérative tchèque et slovaque relevant du traité CECA qui y sont énumérés sont éliminées à compter de la date d'entrée en vigueur du présent protocole.Article 3Le présent protocole s'applique aux territoires où le traité CECA est d'application et dans les conditions prévues par ledit traité, d'une part, et au territoire de la République fédérative tchèque et slovaque, d'autre part.Article 4Le présent protocole entre en vigueur le premier jour du deuxième mois suivant la date à laquelle les parties contractantes se sont notifié l'accomplissement des procédures nécessaires à cet effet (2). Il cesse d'être applicable au cas où l'accord visé à l'article 1er expire ou est dénoncé.Article 5L'annexe au présent protocole en fait partie intégrante.Article 6Le présent protocole est rédigé en double exemplaire en langues espagnole, danoise, allemande, grecque, anglaise, française, italienne, néerlandaise, portugaise et tchèque, chacun de ces textes faisant également foi.Fait à Bruxelles, le 11 février 1992. Pour la Communauté européennedu charbon et de l'acierHorst KRENZLERDirecteur général des relations extérieuresPour la République fédérativetchèque et slovaqueIng. Ji Orí BRABECPremier vice-ministredu commerce extérieur(1) JO n° L 291 du 23. 10. 1990.(2) Les parties contractantes se sont notifié l'accomplissement des procédures nécessaires à cet effet le 11 février 1992.ANNEXE ALLEMAGNE>TABLE>>TABLE>BENELUX >TABLE>>TABLE>>EMPLACEMENT TABLE>ITALIE >TABLE>>TABLE>>TABLE>


type: wikipedia

text:
Is-Slovakkja pparteċipat fil-Festival tal-Eurovision seba' darbiet, fejn iddebuttat fl-edizzjoni tal-1993, imma ma kkwalifikawx mir-rawnd ta' kwalifikazzjoni. Fl-ewwel tliet edizzjonijiet li s-Slovakkja ħadet sehem fihom, l-aqwa pożizzjoni kienet it-tmintax-il post, u kienet sfurzata li titlef sena wara kull festival. Minħabba riżultat deludenti, il-pajjiż iddeċieda li ma jiħux sehem iktar, sakemm reġa' rritorna fl-2009.
 Rappreżentanti
 Votazzjoni
 Is-Slovakkja tat l-iktar punti lil:
 Is-Slovakkja rċiviet l-aktar punti minn:
 Ħoloq esterni
 Lista tal-punti li tat u rċiviet is-Slovakkja fuq eurovisioncovers.co.uk
 Pajjiżi fil-Festival tal-Eurovision
 Mużika Slovakka


type: legislation

jurisdiction: EU

text:
 IL-KUMMISSJONI EWROPEA
 Brussell, 3.8.2016
 COM(2016) 493 final
 2016/0238(COD)
 Proposta għal
 REGOLAMENT TAL-PARLAMENT EWROPEW U TAL-KUNSILL
 dwar l-istabbiliment ta’ pjan pluriennali għall-istokkijiet demersali fil-Baħar tat-Tramuntana u s-sajd li jisfrutta dawk l-istokkijiet u li jħassar ir-Regolament tal-Kunsill (KE) Nru 676/2007 u r-Regolament tal-Kunsill (KE) Nru 1342/2008
 {SWD(2016) 267 final}{SWD(2016) 272 final}
 MEMORANDUM TA’ SPJEGAZZJONI
 1.KUNTEST TAL-PROPOSTA
 Ir-raġunijiet għall-proposta u l-għanijiet tagħha
 Is-sajd fil-Baħar tat-Tramuntana u ż-żoni ta' maġenbu huwa kumpless ferm, u jinvolvi bastimenti minn tal-inqas seba’ Stati Membri kostali, kif ukoll min-Norveġja, li jużaw varjetà wiesgħa ta’ rkapti differenti li jimmiraw għal medda wiesgħa ta’ speċijiet differenti ta' ħut u ta’ frott tal-baħar bil-qoxra. Kwistjoni ewlenija hija li ħafna mill-iktar stokkijiet demersali importanti (jiġifieri dawk li jgħixu fil-qiegħ tal-baħar jew qribu) jinqabdu fis-sajd imħallat. Fil-prattika, dan ifisser li kull darba li bastiment jiġbed l-irkaptu tiegħu, il-qabda tiegħu tkun tikkonsisti minn taħlita ta’ speċijiet differenti. Il-kompożizzjoni ta’ din it-taħlita tinbidel skont it-tip ta’ rkaptu li jintuża, u meta u fejn ikun se jintuża.
 Għall-bastimenti li jaqbdu stokkijiet tal-ħut soġġetti għall-qabdiet totali permissibbli (TACs) dan ifisser li jeħtieġ li jieqfu jistadu ladarba l-kwota tagħhom għal dak l-istokk tkun ġiet eżawrita. Qabel l-adozzjoni tar-Regolament 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd
 1
 (Regolament Bażiku) il-bastimenti ma kienx ikollhom jieqfu jistadu ladarba l-kwota tagħhom għal waħda minn dawn l-ispeċijiet tkun ġiet eżawrita. Minflok, setgħu jkomplu jistadu għall-ispeċijiet immirati l-oħrajn u b’riżultat ta’ dan kienu jkomplu jaqbdu l-ispeċijiet li għalihom kienu diġà nqabżu l-kwoti, anke jekk ma setgħux legalment iħottu dawn il-qabdiet l-art. Dawn il-qabdiet f’eċċess tal-kwota kien ikollhom jiġu skartati.
 Bl-introduzzjoni tal-obbligu ta’ ħatt l-art mir-Regolament Bażiku, ladarba jiġi implimentat bis-sħiħ, se jsir illegali li jiġu skartati l-qabdiet li jaqbżu l-kwota. Għaldaqstant, il-bastimenti jista’ jkollhom jieqfu jistadu kmieni fis-sena ladarba l-kwota tagħhom għall-iktar stokk limitat tagħhom tiġi eżawrita. F’dan il-każ l-iktar stokk limitat isir dak li hu magħruf bħala l-ispeċijiet “choke” għaliex, ladarba l-kwota għal dak l-istokk tkun ġiet eżawrita, din twaqqaf il-possibbiltà li jsir sajd għal stokkijiet oħrajn. Għalhekk, huwa mixtieq li jittieħed kont tal-fatt li xi stokkijiet jinqabdu flimkien f’sajd imħallat meta jiġu stabbiliti t-TACs għal dawn l-istokkijiet. Dan l-approċċ jeħtieġ li jkollu vantaġġi kemm għall-konservazzjoni tal-istokk kif ukoll għall-isfruttament tal-istokkijiet. Din il-proposta tieħu dan l-approċċ.
 Ir-Regolament Bażiku għandu l-għan li jsolvi l-problemi tas-sajd eċċessiv u l-qbid skartat tal-ħut b’mod aktar effettiv mil-leġiżlazzjoni preċedenti. Madankollu, mingħajr leġiżlazzjoni addizzjonali r-Regolament Bażiku jista’ jwassal għal utilizzazzjoni insuffiċjenti tal-kwota fis-sajd imħallat tal-Baħar tat-Tramuntana u m jippermetti l-ebda eżenzjoni mill-obbligu tal-ħatt l-art li għandu jiġi adottat wara li jkunu skadew il-pjanijiet ta’ skartar fuq tliet snin. Għalhekk, jekk ma tittieħed l-ebda miżura xierqa, ir-Regolament Bażiku jista’ jkollu konsegwenzi ekonomiċi u soċjali negattivi għall-industrija tas-sajd fis-snin li ġejjin.
 Fid-dawl tal-interazzjonijiet tas-sajd imħallat fis-sajd demersali fil-Baħar tat-Tramuntana, huwa mixtieq li l-opportunitajiet tas-sajd jiġu stabbiliti mill-perspettiva ta’ mmudellar fuq is-sajd imħallat, li minħabba l-avvanzi xjentifiċi riċenti, issa hija disponibbli. Approċċ bħal dan ikun ukoll konsistenti mal-approċċ tal-ekosistema għall-ġestjoni tas-sajd. L-ewwel pass lejn ġestjoni adattiva bħal din ikun li l-istokkijiet rilevanti kollha jiġu inkorporati fi pjan ta’ ġestjoni wieħed. Dan ikun jinkludi l-miri tal-mortalitajiet mis-sajd espressi f’meded għal kull wieħed mill-istokkijiet, fejn ikunu disponibbli, li jkun il-bażi għall-istabbiliment tat-TACs annwali għal dawk l-istokkijiet. Dan jippermetti flessibbiltà fl-istabbiliment tat-TAC li jgħin sabiex jiġu rikonċiljati d-diffikultajiet li jitqajmu fil-kuntest ta’ sajd imħallat. Barra minn hekk, il-pjan ikun jinkorpora fih miżuri ta’ salvagwardja li jagħtu qafas sabiex jiġu ripristinati l-istokkijiet meta dawn jaqgħu taħt il-limiti bijoloġiċi sikuri.
 L-għan tal-proposta huwa li tistabbilixxi pjan ta’ ġestjoni għall-istokkijiet demersali u s-sajd tagħhom fil-Baħar tat-Tramuntana. Dan il-pjan se jiżgura l-isfruttar sostenibbli ta’ dawn l-istokkijiet, billi jiżgura li jiġu sfruttati b’mod sostenibbli skont il-prinċipji tar-rendiment massimu sostenibbli u tal-approċċ tal-ekosistema għall-ġestjoni tas-sajd. Il-pjan se jipprovdi l-istabbiltà tal-opportunitajiet tas-sajd, filwaqt li jiżgura li l-ġestjoni tkun ibbażata fuq l-aktar informazzjoni xjentifika aġġornata dwar l-istokkijiet, is-sajd imħallat u aspetti oħra tal-ekosistema u l-ambjent. Il-pjan jiffaċilita wkoll l-introduzzjoni ta’ obbligu ta’ ħatt l-art.
 Il-proposta mhijiex inizjattiva fi ħdan il-Programm dwar l-Idoneità u l-Prestazzjoni tar-Regolamentazzjoni (REFIT). Madankollu, din tikkontribwixxi għas-simplifikazzjoni tal-leġiżlazzjoni applikabbli tal-Unjoni. Qed jiġi propost li ż-żewġ pjanijiet pluriennali eżistenti bbażati fuq l-ispeċijiet uniċi adottati minn regolamenti separati
 2
 ,
 3
 jiġu ssostitwiti billi l-pjanijiet pluriennali kollha għall-istokkijiet demersali differenti jinġiebu f’regolament wieħed. L-introduzzjoni ta’ dan l-approċċ ġdid tippermetti li jintlaħqu l-objettivi tal-konservazzjoni filwaqt li, fl-istess waqt, jippermettu l-eliminazzjoni tal-limitazzjonijiet fuq l-isforzi tas-sajd, li jfisser li bosta obbligi ta’ rappurtar u kontroll ma jkunux meħtieġa. Dan jirriżulta fi tnaqqis sinifikanti tal-piż amministrattiv.
 Il-pjan se japplika għall-bastimenti tas-sajd kollha tal-Unjoni irrispettivament mit-tul ġenerali tagħhom fil-Baħar Baltiku għaliex dan huwa konformi mar-regoli tal-PKS u mal-effett tal-bastimenti fuq l-istokkijiet tal-ħut ikkonċernati.
 Mill-1 ta’ Jannar 2014 ir-Regolament Bażiku jistabbilixxi r-regoli tal-PKS, inklużi d-dispożizzjonijiet dwar il-pjanijiet multiannwali, li jistabbilixxu l-obbligu tal-ħatt l-art għall-istokkijiet soġġetti għat-TAC u l-hekk imsejħa reġjonalizzazzjoni. Id-dispożizzjonijiet ippjanati huma kif ġej:
 F’konformità mal-prinċipji u l-objettivi tal-pjanijiet pluriennali stipulati fl-Artikolu 9 tar-Regolament Bażiku l-pjan huwa ta’ pjan għas-sajd imħallat, iffukat primarjament fuq l-objettiv tal-MSY;
 l-Artikolu 10 tar-Regolament Bażiku jelenka l-kontenut tal-pjanijiet pluriennali. Għalhekk, il-miri kwantifikabbli, fejn disponibbli, li jikkorrispondu mar-rendiment massimu sostenibbli huma espressi bħala valuri tal-medda rrakkomandati mill-ICES. Dawn il-meded jippermettu ġestjoni bbażata fuq ir-rendiment massimu sostenibbli għal dawn l-istokkijiet, u jidhru li jippermettu adattamenti fil-każ ta’ bidliet fil-pariri xjentifiċi, filwaqt li fl-istess ħin jinżamm livell għoli ta’ prevedibbiltà. Dawn il-miri huma supplimentati b’dispożizzjonijiet ta’ salvagwardja marbutin ma’ limitu tal-punt ta’ referenza għall-konservazzjoni. Għall-istokkijiet tal-ħut li huma disponibbli, dawn il-punti ta’ riferenza huma espressi bħala bijomassa ta’ stokk riproduttiv, li tinkiseb mill-ICES, normalment permezz tal-eżerċizzju ta’ valutazzjoni komparattiva tagħhom. Bl-istess mod, għal ċerti unitajiet funzjonali tal-iskampu dawn il-punti ta’ referenza huma espressi bħala abbundanza, meta disponibbli. Fin-nuqqas ta’ pariri dwar il-livell tal-bijomassa jew abbundanza riproduttiva, tali limitu jeħtieġ li jikkorrispondi mal-mument li fih il-parir xjentifiku jindika li xi stokk huwa mhedded. Irid jiġi nnutat li filwaqt li l-pjan huwa mfassal biex jiġu ttrattati l-karatteristiċi speċifiċi tal-istokkijiet demersali tal-Baħar tat-Tramuntana u s-sajd tagħhom, jirriżulta mill-Artikolu 10 tar-Regolament Bażiku li l-istruttura u ċerti elementi tal-pjanijiet pluriennali futuri se jkunu simili. Għalhekk, ġie segwit l-istess approċċ biex jiġu ddeterminati l-objettivi, il-miri u s-salvagwardji tal-pjan u għall-implimentazzjoni tal-obbligu tal-ħatt l-art kif ġie adottat reċentament fir-Regolament (UE) Nru 2016/... tal-Parlament Ewropew u tal-Kunsill tal-xxx li jistabbilixxi pjan pluriennali għall-istokkijiet tal-bakkaljaw, l-aringi u l-laċċ ikħal fil-Baħar Baltiku u s-sajd li jisfrutta dawk l-istokkijiet, li jemenda r-Regolament tal-Kunsill (KE) Nru 2187/2005 u li jħassar ir-Regolament tal-Kunsill (KE) Nru 1098/2007
 4
 ;
 Skont l-Artikolu 15 tar-Regolament Bażiku, l-obbligu tal-ħatt l-art fil-Baħar tat-Tramuntana se japplika għal ċertu sajd demersali u speċijiet li jiddefinixxu s-sajd mill-2016, u l-ispeċijiet l-oħra kollha li se jkunu soġġetti għal-limiti tal-qbid mill-1 ta’ Jannar 2019. B’konformità mal-Artikolu 16(7) tar-Regolament (UE) Nru 1380/2013, l-Istati Membri huma obbligati jallokaw it-TACs għall-bastimenti li jtajru l-bandiera tagħhom waqt li jqisu l-kompożizzjoni probabbli tal-qbid u l-obbligu li l-qabdiet kollha jinħattu l-art. Sabiex dan jinkiseb, l-Istati Membri jistgħu jadottaw miżuri nazzjonali, bħaż-żamma ta’ ċerti riżervi tat-TAC nazzjonali disponibbli jew tpartit ta’ kwoti ma’ Stati Membri oħrajn;
 F’konformità mal-Artikolu 18 tar-Regolament Bażiku, l-Istati Membri li għandhom interess ta’ ġestjoni diretta jistgħu jissottomettu rakkomandazzjonijiet konġunti, fost l-oħrajn, għal ċerti miżuri li jridu jiġu adottati, filwaqt li l-Kummissjoni tkun ingħatat is-setgħa li tadotta atti ta' implimentazzjoni jew delegati għall-kisba tal-għanijiet ta’ pjan pluriennali. Għal dan il-għan, il-pjan jistabbilixxi kooperazzjoni reġjonali fost l-Istati Membri fir-rigward tal-adozzjoni ta’ dispożizzjonijiet għall-obbligu tal-ħatt l-art u miżuri speċifiċi ta’ konservazzjoni għal ċerti stokkijiet.
 F’konformità mal-parir xjentifiku mill-STECF
 5
 ,
 6
 il-pjan ma jinkludix limiti annwali fuq l-isforz tas-sajd (in-numru ta’ ġranet fuq il-baħar).
 Dan il-pjan ma jkoprix l-ispnott, stokk li huwa preżenti fil-Baħar tat-Tramuntana, billi dan l-istokk huwa sfruttat l-aktar barra mill-Baħar tat-Tramuntana. Għalhekk, il-Kummissjoni tirrikonoxxi li huwa meħtieġ pjan ta’ ġestjoni li jinkludi l-ispnott. Jeħtieġ li japplika għas-sajd li jisfrutta dak l-istokk fiż-żoni ICES IVb u c, VIIa, u VIId–h. Japplika wkoll għas-sajd rikreattiv tal-ispnott.
 Konsistenza mad-dispożizzjonijiet ta’ politika eżistenti fiż-żona tal-politika
 Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 204/585/KE1 jistabbilixxi l-qafas ġenerali għal-PKS u jidentifika s-sitwazzjonijiet li fihom il-Kunsill u l-Parlament għandhom jadottaw pjanijiet pluriennali.
 Ir-Regolament tal-Kunsill (KE) Nru 1342/2008 tat-18 ta’ Diċembru 2008 li jistabbilixxi pjan għal perjodu fit-tul għall-istokkijiet tal-merluzz u għas-sajd li jisfrutta dawk l-istokkijiet, u li jħassar ir-Regolament (KE) Nru 423/20042 jistabbilixxi r-regoli għall-isfruttar sostenibbli tal-istokkijiet tal-bakkaljaw fil-Baħar tat-Tramuntana u fl-ilmijiet ta' maġenbu.
 Ir-Regolament tal-Kunsill (KE) Nru 676/2007 tal-11 ta’ Ġunju 2007 li jistabbilixxi pjan pluriennali għas-sajd li jisfrutta l-istokkijiet tal-barbun tat-tbajja’ u tal-lingwata fil-Baħar tat-Tramuntana3 jistabbilixxi r-regoli għall-isfruttament sostenibbli tal-istokkijiet tal-barbun tat-tbajja’ u tal-lingwata fil-Baħar tat-Tramuntana.
 Ir-Regolament tal-Kunsill (KE) Nru 850/98 tat-30 ta’ Marzu 1998 dwar il-konservazzjoni ta’ riżorsi tas-sajd permezz ta’ miżuri tekniċi għall-protezzjoni ta’ żgħar ta' organiżmi tal-baħar
 7
 jiddeskrivi miżuri ta’ konservazzjoni teknika, jiġifieri r-regoli dwar il-kompożizzjoni tal-qbid, id-daqs minimu tal-malja, id-daqs minimu tal-ħatt l-art, iż-żoni magħluqa u l-istaġuni magħluqa għal ċertu sajd. Jistabbilixxi wkoll limitazzjoni fuq l-għażel tat-tisqif. Fil-preżent, dan qed jiġi eżaminat u se jiġi sostitwit jekk tiġi adottata l-Proposta tal-Kummissjoni għal Regolament tal-Parlament Ewropew u tal-Kunsill dwar il-konservazzjoni tar-riżorsi tas-sajd u l-protezzjoni tal-ekosistemi tal-baħar permezz ta’ miżuri tekniċi, li jemenda r-Regolamenti tal-Kunsill (KE) Nru 1967/2006, (KE) Nru 1098/2007 (KE) Nru 1224/2009 u r-Regolamenti (UE) Nru 1343/2011 u (UE) Nru 1380/2013 tal-Parlament Ewropew u tal-Kunsill, u li jħassar ir-Regolamenti tal-Kunsill (KE) Nru 894/97, (KE) Nru 850/98, (KE) Nru 2549/2000, (KE) Nru 254/2002, (KE) Nru 812/2004 u (KE) Nru 2187/2005
 8
 .
 Ir-Regolamenti annwali tal-Kunsill li jiffissaw l-opportunitajiet tas-sajd u l-kundizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar tat-Tramuntana stabbilixxew il-livelli tat-TAC għall-istokkijiet ikkonċernati (l-iktar wieħed riċenti u attwalment vinkolanti huwa r-Regolament tal-Kunsill (UE) 2016/72 tat-22 ta’ Jannar 2016 li jistabbilixxi l-opportunitajiet tas-sajd għall-2016 għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni, u li jemenda r-Regolament (UE) 2015/104
 9
 ).
 Ir-Regolament tal-Kunsill (KE) Nru 1224/2009 li jistabbilixxi sistema tal-Unjoni ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006
 10
 (minn hawn 'il quddiem ir-Regolament tal-Kunsill 1224/2009) jistabbilixxi r-rekwiżiti ġenerali ta’ kontroll għas-sajd kif ukoll rekwiżiti speċifiċi ta’ kontroll għall-pjanijiet pluriennali.
 Konsistenza ma’ politiki oħrajn tal-Unjoni
 Il-proposta u l-għanijiet tagħha huma konsistenti mal-politiki tal-Unjoni, speċjalment politiki ambjentali, soċjali, tas-suq u kummerċjali.
 2.BAŻI ĠURIDIKA, SUSSIDJARJETÀ U PROPORZJONALITÀ
 Bażi ġuridika
 L-Artikolu 43(2) tat-Trattat dwar il-Funzjonament tal-Unjoni Ewropea.
 Prinċipju tas-sussidjarjetà
 Id-dispożizzjonijiet tal-proposta jikkonċernaw il-konservazzjoni tar-riżorsi bijoloġiċi tal-baħar, miżuri li jaqgħu taħt il-kompetenza esklużiva tal-Unjoni. Konsegwentement, il-prinċipju tas-sussidjarjetà ma japplikax.
 Prinċipju tal-proporzjonalità
 Il-miżuri proposti huma konformi mal-prinċipju tal-proporzjonalità billi huma xierqa, meħtieġa u l-ebda miżura inqas restrittiva oħra mhija disponibbli biex jintlaħqu l-għanijiet tal-politika mixtieqa.
 Għażla ta' strument
 Strument li qed jiġi propost: Regolament tal-Parlament Ewropew u tal-Kunsill.
 3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET TAL-PARTIJIET IKKONĊERNATI U TAL-VALUTAZZJONIJIET TAL-IMPATT
 Il-konsultazzjoni saret f’livelli differenti, inklużi l-partijiet ikkonċernati, ix-xjenzati, il-pubbliku (inklużi l-amministrazzjonijiet pubbliċi) u s-servizzi tal-Kummissjoni. Dan segwa proċess ta’ evalwazzjoni sħiħa, stabbilit sabiex il-kompiti inizjali u l-mistoqsijiet li għandhom jiġu indirizzati jiġu speċifikati minn DĠ MARE, iżda l-input ewlieni fil-passi kollha jkun ġie mix-xjenzati u esperti oħrajn, u mill-partijiet ikkonċernati li kienu involuti bis-sħiħ tul il-proċess kollu.
 Konsultazzjonijiet mal-partijiet ikkonċernati
 Il-partijiet ikkonċernati ġew ikkonsultati b’mod immirat matul l-eżerċizzju dwar l-ambitu u permezz ta’ konsultazzjoni mal-Kunsill Konsultattiv tal-Baħar tat-Tramuntana (NSAC)
 11
 . L-ACs huma organizzazzjonijiet tal-partijiet ikkonċernati
 12
 , stabbiliti fir-riforma preċedenti tas-CFP fl-2002, li jġibu flimkien l-industrija (is-setturi tas-sajd, l-ipproċessar u l-kummerċjalizzazzjoni) u gruppi oħra ta’ interess, bħall-organizzazzjonijiet ambjentali u tal-konsumaturi. L-ACs huma sseparati mill-baċiri tal-baħar. L-Anness III għar-Regolament Bażiku jipprevedi AC għaż-żona tal-Baħar tat-Tramuntana – il-Kunsill Konsultattiv tal-Baħar tat-Tramuntana (NSAC) - u jiddelinja ż-żona eżatta tal-kopertura tiegħu bħala s-subżona IV u d-Diviżjoni IIIa tal-ICES
 13
 .
 Żewġ sessjonijiet ta’ ħidma dwar l-ambitu ġew organizzati minn DĠ MARE. L-ewwel waħda saret fi Brussell fis-27 ta’ Frar 2014
 14
 . Il-parteċipanti kienu jinkludu esperti xjentifiċi mistiedna u rappreżentanti tal-Istati Membri tal-Baħar tat-Tramuntana u ACs tal-Baħar tat-Tramuntana u pelagiċi. Dan il-grupp ta’ ħidma nieda diskussjoni dwar l-iżvilupp u l-implimentazzjoni ta’ pjan pluriennali dwar is-sajd imħallat għall-Baħar tat-Tramuntana.
 It-tieni grupp ta’ ħidma dwar l-ambitu sussegwentement sar fi Brussell bejn id-29 u t-30 ta’ Settembru 2014
 15
 . Il-parteċipanti kienu jinkludu esperti xjentifiċi mistiedna, rappreżentanti tal-Istati Membri tal-Baħar tat-Tramuntana u AC tal-Baħar tat-Tramuntana. L-objettivi ewlenin tiegħu kienu li jintlaħaq fehim kondiviż tal-qafas legali u politiku ġdid għall-pjanijiet pluriennali, jiġi diskuss abbozz ta’ deskrizzjoni ta’ kif jista’ jkun il-MAP tal-futur għall-Baħar tat-Tramuntana, u permezz ta’ gruppi separati, jitmexxa ħsieb kollettiv dwar l-elementi kostitwenti possibbli tal-pjan għall-futur.
 Barra minn hekk, saru diskussjonijiet mal-NSAC, permezz tal-Grupp Fokus dwar is-Sajd Imħallat tiegħu, f’laqgħat li saru f’Ottubru 2015 f’Amsterdam u f’Marzu 2015 f’Copenhagen11.
 Konsultazzjoni pubblika wiesgħa u bbażata fuq l-internet twettqet bejn id-9 ta’ Frar u l-4 ta’ Mejju 2015
 16
 . Total ta’ 25 kontribuzzjoni ddettaljata ġew irċevuti mill-Istati Membri, il-Kunsilli Konsultattivi (ACs), l-organizzazzjonijiet li jirrappreżentaw l-industrija, l-NGOs u l-pubbliku ġenerali. Il-konklużjonijiet ewlenin kienu skont kif ġej:
 Il-pjanijiet ta’ ġestjoni attwali huma wisq preskrittivi u wisq ikkumplikati. Jeħtieġ li jiġu sostitwiti b’leġiżlazzjoni li hija bbażata fuq objettivi strateġiċi u prinċipji ġenerali;
 Kwalunkwe pjan ġdid ta’ ġestjoni jeħtieġ li jqis l-interazzjonijiet tas-sajd imħallat;
 L-obbligu tal-ħatt l-art jippreżenta sfida ewlenija, mhux biss għall-industrija tas-sajd iżda wkoll għall-Istati Membri fl-allokazzjoni tal-kwoti lill-flotot;
 Jenħtieġ li r-regoli dettaljati jiġu ġestiti fil-livell nazzjonali, iżda jrid ikun hemm koerenza mal-pjanijiet ta’ ġestjoni għaż-żoni tal-viċinat;
 Ħafna kontributuri qablu dwar il-bakkaljaw, il-merluzz tal-linja sewda, il-pollakkju iswed, il-merlangu, il-lingwata, il-barbun tat-tbajja’ u Nephrops bħala l-ispeċijiet immirati ewlenin. Hemm bosta opinjonijiet differenti dwar l-inklużjoni ta’ speċijiet addizzjonali fil-mira u dwar il-livell ta’ protezzjoni tal-ispeċijiet l-oħrajn. B’mod ġenerali, l-Istati Membri u l-industrija tas-sajd jiffavorixxu fokus fuq l-ispeċijiet ewlenin, filwaqt li l-NGOs iridu objettivi speċifiċi għal kull waħda mill-ispeċijiet maqbuda fil-Baħar tat-Tramuntana;
 Il-miżuri tekniċi introdotti fuq il-bażi tal-pjan ta’ ġestjoni jeħtieġ li jiġu miftiehma fuq livell reġjonali.
 Il-ġbir u l-użu tal-kompetenzi
 Il-maġġoranza tal-ħidma u l-konsultazzjoni neċessarja biex tiġi koperta l-evalwazzjoni tal-leġiżlazzjoni eżistenti twettqet minn xjenzati li qed jaħdmu taħt l-awspiċji tal-Kumitat Xjentifiku, Tekniku u Ekonomiku għas-Sajd (STECF)
 17
 u l-Kunsill Internazzjonali għall-Esplorazzjoni tal-Baħar (ICES)
 18
 kif ukoll mill-Grupp ta’ Valutazzjoni tar-Riżorsi tal-Baħar (MRAG) taħt kuntratt qafas mal-Kummissjoni.
 Evalwazzjonijiet ex post/kontrolli tal-idoneità tal-leġiżlazzjoni eżistenti
 L-STECF, l-ICES u l-MRAG kienu kkonludew numru ta’ evalwazzjonijiet tal-pjan ta’ ġestjoni attwali għall-istokkijiet tal-bakkaljaw2 (minn hawn 'il quddiem imsejjaħ “il-pjan għall-bakkaljaw”) u l-pjan ta’ ġestjoni għal-lingwata u l-barbun tat-tbajja’3 (minn hawn 'il quddiem imsejjaħ “il-pjan għall-pixxiċatt”) qabel ir-riforma tal-PKS. Fil-każ tal-pjan għall-pixxiċatt, il-valutazzjoni tal-impatt tal-opzjonijiet mill-ewwel “stadju ta’ rkupru” għat-tieni “stadju ta’ ġestjoni” tal-pjan twettqet mill-MRAG
 19
 fl-2009, billi tali reviżjoni hija prevista fil-pjan innifsu ladarba ż-żewġ stokkijiet huma osservati li jkunu f’limiti bijoloġiċi sikuri għal sentejn konsekuttivi. Grupp ta’ esperti tal-STECF li ltaqa’ f’Ottubru 2010
 20
 wkoll evalwa l-pjan għall-pixxiċatt.
 Fl-2011 saru żewġ laqgħat biex jitwettaq rieżami retrospettiv ta’ numru ta’ pjanijiet ta’ ġestjoni, inkluż il-pjan għall-bakkaljaw2: dawn kienu grupp ta’ esperti kombinat tal-STECF/ICES f’Copenhagen fi Frar/Marzu 2011
 21
 u laqgħa ta’ segwitu f’Hamburg f’Ġunju 20115. Iż-żewġ laqgħat kienu miftuħin għall-parteċipanti mill-NSAC u amministrazzjonijiet tal-Istati Membri. Fost il-konklużjonijiet ta’ dawn l-analiżi kien hemm li l-pjan għall-bakkaljaw2 kien jibbenefika minn rabta mal-pjanijiet għan-Nephrops u l-merluzz tal-linja sewda, il-merlangu, il-pollakkju iswed, il-lingwata u l-barbun tat-tbajja’ fil-Baħar tat-Tramuntana u li l-pjan ma kienx ikkontrolla l-mortalità tal-ħut kif kien mistenni.
 F’dak il-perjodu ta’ żmien is-Servizzi tal-Kummissjoni ma ħadu ebda azzjoni biex jirrevedu l-pjanijiet minħabba tilwima bejn l-istituzzjonijiet dwar il-kompetenzi tal-ġestjoni. Wara li Task Force Interistituzzjonali bil-kompitu li ssolvi t-tilwima kienet ippreżentat il-konklużjonijiet tagħha
 22
 , u wara l-adozzjoni tal-PKS il-ġdida, il-ħidma fuq l-evalwazzjonijiet setgħet tqis il-kuntest politiku ġdid.
 Fl-2014, grupp ta’ esperti tal-STECF iltaqa’ f’Varese, l-Italja, bejn l-10 u l-14 ta’ Marzu, sabiex jipprepara evalwazzjoni retrospettiva tal-pjan għall-pixxiċatt7. L-evalwazzjoni ġiet rieżaminata mill-STECF fil-laqgħa plenarja fi Brussell aktar tard f’Marzu 2014
 23
 .
 Il-pjanijiet ta’ ġestjoni attwali huma kkunsidrati mill-Istati Membri, l-industrija tas-sajd, ix-xjenzati
 24
 ,
 25
 ,
 26
 ,
 27
 ,
 28
 ,
 29
 ,
 30
 ,
 31
 ,
 32
 ,
 33
 ,
 34
 u l-organizzazzjonijiet ambjentali bħala mhux effettivi, preskrittivi żżejjed, tqal mingħajr bżonn u ekonomikament dannużi għall-industrija tas-sajd tal-UE. B’mod partikolari, ir-reġim ta’ “ġranet fuq il-baħar” kien fil-qalba tal-kritika. Fil-valutazzjoni tagħha tal-pjan għall-bakkaljaw2, l-STECF ikkonkluda li l-pjan ma kienx ikkontrolla l-mortalità tal-ħut kif mistenni u li l-impatti ekonomiċi fuq żmien qasir tal-pjan ta’ ġestjoni ma kinux ċari. Fir-rigward tal-pjan għall-pixxiċatt, l-STECF ikkonkluda li l-irkupru osservat tal-lingwata u tal-barbun tal-tbajja’ aktarx li ma rriżultax mil-limitazzjonijiet tal-ġranet fuq il-baħar25.
 Il-pjan għall-bakkaljaw2 ukoll ġie kkritikat bil-qawwa minħabba li ppreveda restrizzjonijiet ulterjuri anke meta l-istokk tal-bakkaljaw kien beda jirkupra fis-snin riċenti. L-effett tiegħu ma kienx biss li jiġi limitat is-sajd għall-bakkaljaw fil-Baħar tat-Tramuntana, li jammonta għal madwar 5 % tal-ħut li jinħatt l-art, iżda wkoll li jiġi evitat li l-bastimenti tas-sajd jitilqu mill-port meta jkollhom kwota tal-ħut ta’ 95 % għall-ħut l-ieħor. Din is-sitwazzjoni ġiet ikkritikata bħala inġusta ħafna u sproporzjonata fis-settur kollu tas-sajd.
 Ir-reġim ta’ ġranet fuq il-baħar ukoll ġie kkritikat minn xi partijiet ikkonċernati minħabba li għandu effetti negattivi li jagħmlu ħsara lill-ambjent minflok jippreżerva l-istokkijiet tal-ħut, pereżempju minħabba li l-bastimenti b’baġit limitat ta’ ġranet fuq il-baħar ikollhom jistadu qrib il-kosta fejn jikkonċentra l-ħut li għadu qed jikber. Bl-istess mod, l-industrija tas-sajd tal-Baħar tat-Tramuntana sostniet fil-Konsultazzjoni Pubblika dwar din l-inizjattiva li restrizzjonijiet severi fuq iż-żmien li jistgħu jgħaddu fuq il-baħar jagħmluha aktar diffiċli biex ifittxu żoni tas-sajd b’abbundanza iżgħar ta’ bakkaljaw, għalhekk ir-restrizzjonijiet ikabbru l-problema tal-qbid mhux mixtieq ta’ bakkaljaw fis-sajd imħallat. Barra minn hekk, l-iskema ta’ ġestjoni ta’ ġranet fuq il-baħar ħolqot piż amministrattiv sinifikanti għall-Kummissjoni u l-awtoritajiet tal-Istati Membri.
 Valutazzjoni tal-impatt
 Il-valutazzjoni tal-impatt għall-pjan pluriennali tal-Baħar tat-Tramuntana saret fil-kuntest ta’ PKS ġdid u l-abbozzar mill-ġdid ta’ regolamenti dwar il-Miżuri Tekniċi. Il-PKS il-ġdida tinkludi, fost l-oħrajn, obbligu ġdid ta’ ħatt l-art, skeda ta’ żmien biex jintħalaq ir-rendiment massimu sostenibbli (MSY) u r-Reġjonalizzazzjoni. Fuq dan l-isfond, numru ta’ rapporti, studji u kuntratti pprovdew sfond għal dawn il-kwistjonijiet. Dawn jinkludu:
 ir-riforma tal-PKS;24
 l-impatti tal-introduzzjoni tal-obbligu tal-ħatt l-art;25,26
 id-dimensjonijiet soċjoekonomiċi tal-PKS;27,28
 l-iżvilupp ta’ regolament ġdid dwar il-miżuri tekniċi;29
 il-kwistjonijiet dwar is-sajd imħallat fl-UE30, inkluż it-trattament ta’ effetti “choke”;31
 kunsiderazzjonijiet dwar iż-żoni ta’ ġestjoni għall-pjanijiet pluriennali ġodda;32
 kunsiderazzjonijiet tal-ġestjoni bl-użu tal-MSY.33
 Ġew eżaminati fid-dettall żewġ opzjonijiet leġiżlattivi: (Opzjoni 1 - il-ġestjoni bl-użu tar-Regolament Bażiku u l-Opzjoni 2 - l-istabbiliment ta’ pjan pluriennali uniku għas-sajd imħallat). Barra minn hekk, ġew ikkunsidrati bosta subopzjonijiet għall-Opzjoni 2, li jirrigwardaw: (i) id-delinjazzjoni taż-żoni, (ii) l-għażla ta’ metodu biex tiġi ffaċilitata l-introduzzjoni tal-obbligu ta’ ħatt l-art, (iii) l-għażla tal-meded FMSY, (iv) l-għażla tal-ispeċijiet koperti mill-pjan, (v) id-data sa meta l-FMSY għandu jintlaħaq, u (vi) l-iskeda ta’ żmien għall-bini mill-ġdid tal-istokkijiet sa livelli prekawzjonarji. L-għażla preferuta għall-ewwel erba’ varjabbli tista’ ssir abbażi ta’ analiżi kwalitattiva. Iż-żewġ varjabbli tal-aħħar ġew eżaminati permezz ta’ analiżi tal-impatt kwantitattiva u mqabbla mal-Opzjoni 1.
 L-għażla favorita hija l-Opzjoni 2 (pjan pluriennali uniku għas-sajd imħallat), fejn l-FMSY jintlaħaq sa mhux aktar tard mill-2020 u l-istokkijiet jerġgħu jinbnew malajr sal-livelli prekawzjonarji. Ladarba l-FMSY ikun intlaħaq għal kwalunkwe stokk partikolari, jenħtieġ li l-isfruttament ma jaqbiżx l-FMSY għal dak l-istokk. L-opzjoni preferuta (pjan pluriennali uniku għas-sajd imħallat għas-sajd demersali fil-Baħar tat-Tramuntana) huwa ħafna aktar effettiv fl-ilħuq ta’ kwalunkwe wieħed mill-għanijiet ta’ din l-inizjattiva milli l-Opzjoni 1 (ir-Regolament Bażiku). L-Opzjoni 2 għandha impatti ambjentali pożittivi meta mqabbla mal-Opzjoni 1. Bħala medja, l-impatti ekonomiċi u soċjali huma wkoll pożittivi meta mqabbla mal-Opzjoni 1. L-effetti pożittivi huma ulterjorment imtejba mis-subopzjonijiet ippreferuti “l-ilħuq tal-FMSY sa mhux aktar tard mill-2020” u “perjodu ta’ rkupru veloċi”. Ekonomikament, bħala medja, il-profitabbiltà se tiżdied, l-iktar minħabba l-ispejjeż varjabbli mnaqqsa u minħabba d-disponibbiltà tar-riżorsi tas-sajd. Soċjalment, il-piż amministrattiv fuq l-SMEs se jonqos u l-impjiegi se jiġu ppreżervati. Ambjentalment, il-“perjodu ta’ rkupru veloċi” jnaqqas ir-riskju ta’ kollass tal-istokkijiet u jżid il-bijomassa medja.
 Barra minn hekk, it-tneħħija tar-reġim ta’ ġranet fuq il-baħar u tal-ħtieġa tas-sajd f’żona unika se jissimplifikaw il-qafas legali u jnaqqsu l-piż amministrattiv fuq l-Istati Membri u l-industrija.
 Idoneità regolatorja u simplifikazzjoni
 Għalkemm dan il-pjan mhuwiex marbut mar-REFIT, huwa jintroduċi piżijiet regolatorji billi jħassar żewġ regolamenti li għandhom jiġu inklużi f’dan il-pjan.
 Ir-Regolament tal-Kunsill (KE) Nru 1342/2008 tat-18 ta' Diċembru 2008 li jistabbilixxi pjan għal perjodu fit-tul għall-istokkijiet tal-merluzz u għas-sajd li jisfrutta dawk l-istokkijiet, u li jħassar ir-Regolament (KE) Nru 423/2004 jistabbilixxi r-regoli għall-isfruttar sostenibbli tal-istokkijiet tal-bakkaljaw fil-Baħar tat-Tramuntana u fl-ibħra ta' maġenbu2.
 Ir-Regolament tal-Kunsill (KE) Nru 676/2007 tal-11 ta’ Ġunju 2007 li jistabbilixxi pjan pluriennali għas-sajd li jisfrutta l-ħażniet tal-barbun tat-tbajja’ u tal-lingwata fil-Baħar tat-Tramuntana jistabbilixxi r-regoli għall-isfruttament sostenibbli tal-barbun tat-tbajja’ u tal-lingwata fil-Baħar tat-Tramuntana3.
 Il-maġġoranza l-kbira (98 %) tan-negozji fis-settur tal-ipproċessar u tal-qbid demersali fil-Baħar tat-Tramuntana huma SMEs jew mikrointrapriżi. Is-sistema attwali timponi spiża ekonomika importanti fuq in-negozji u speċjalment l-SMEs; dan it-telf qed jiġi kkawżat minn regolamentazzjoni kumplessa u se jiġi evitat fil-futur (benefiċċji diretti tas-simplifikazzjoni). L-isfruttament sostenibbli se jagħti profitabbiltà ogħla li twassal għal prestazzjoni ekonomika mtejba. Is-sajjieda se jkollhom aktar libertà jiddeċiedu fejn u meta jistadu. Bl-eliminazzjoni tar-reġim tal-isforz tas-sajd mhux biss jitnaqqas il-piż amministrattiv, inkluż il-piż tar-rappurtar, tal-industrija, iżda wkoll il-piż tal-ipproċessar tal-amministrazzjonijiet nazzjonali u l-monitoraġġ ta’ dawn ir-rapporti.
 Drittijiet fundamentali
 Mhux applikabbli
 4.IMPLIKAZZJONIJIET BAĠITARJI
 M’hemm l-ebda implikazzjoni baġitarja.
 5.ELEMENTI OĦRAJN
 Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar
 Ir-Regolament tal-Kunsill 1224/200910 jipprevedi qafas leġiżlattiv għall-kontroll, l-ispezzjoni u l-infurzar sabiex tiġi żgurata l-konformità mar-regoli tal-PKS. F’konformità mal-Artikolu 43 ta’ dan ir-Regolament jenħtieġ li l-pjanijiet pluriennali jiddeterminaw il-livelli limitu li, ladarba jinqabżu, l-istokkijiet soġġetti għall-pjanijiet pluriennali għandhom jinħattu l-art f’portijiet speċifikati. Barra minn hekk, il-pjan jintroduċi regoli speċifiċi għaż-żoni u s-sajd fir-rigward tar-rekwiżiti għal notifika preċedenti stabbiliti fl-Artikolu 17 tar-Regolament tal-Kunsill 1224/2009.
 Il-pjan jipprevedi l-evalwazzjoni perjodika tal-impatt tiegħu fuq l-istokkijiet ikkonċernati abbażi ta' parir xjentifiku. Huwa kruċjali li jiġi identifikat perjodu xieraq għal din l-evalwazzjoni: perjodu li jippermetti l-adozzjoni u l-implimentazzjoni ta’ miżuri reġjonalizzati, u li juru l-effetti tagħhom fuq l-istokkijiet u s-sajd. Jenħtieġ li jqis ukoll il-metodu ta’ ħidma tal-korpi xjentifiċi, inkluża l-valutazzjoni komparattiva regolari tagħhom. Riċentament, ma setax jingħata parir xjentifiku minħabba dejta jew xejriet insuffiċjenti għall-evalwazzjoni, meta l-evalwazzjoni kienet tikkonċerna perjodu ta’ tliet snin. B’hekk, jenħtieġ li l-pjan jiġi evalwat kull ħames snin.
 F’dan ir-rigward għandu jiġi nnutat li l-evalwazzjoni perjodika tal-impatt tal-pjan ma żżommx lil-leġiżlaturi milli jemendaw il-pjan, jekk ikun meħtieġ minn żvilupp xjentifiku, politiku jew soċjoekonomiku ġdid.
 Spjegazzjoni fid-dettall tad-dispożizzjonijiet speċifiċi tal-proposta
 F’konformità mal-ambizzjoni ġenerali tal-PKS dwar il-konservazzjoni tar-riżorsi tas-sajd u waqt li jitqiesu b'mod speċifiku l-Artikoli 9 u 10 tar-Regolament Bażiku li jirrikjedu l-iżvilupp ta’ pjanijiet pluriennali, l-elementi ewlenin tal-pjan huma:
 L-ambitu tal-pjan huwa l-istokkijiet demersali u s-sajd li jisfruttaw dawk l-istokkijiet fil-Baħar tat-Tramuntana;
 L-għanijiet u l-miri (jinkisbu livelli ta’ mortalità mis-sajd konsistenti mal-prinċipju ta’ rendiment massimu sostenibbli). F’konformità mal-Artikolu 10 tar-Regolament Bażiku l-għanijiet jeħtieġ li jkunu kwantifikabbli. L-għanijiet proposti huma espressi bħala meded ta’ mortalità mis-sajd madwar l-FMSY skont il-parir tal-ICES. Dawn il-meded FMSY jippermettu ġestjoni bbażata fuq ir-rendiment massimu sostenibbli għall-istokkijiet ikkonċernati, u jidhru li jippermettu adattamenti fil-każ ta’ bidliet fil-pariri xjentifiċi, filwaqt li fl-istess ħin jinżamm livell għoli ta’ prevedibbiltà;
 Il-punti ta’ referenza għall-konservazzjoni, espressi f’tunnellati ta’ bijomassa ta’ stokk riproduttiva jew abbundanza f’numri, inklużi fil-pjan huma determinati mill-ICES, normalment permezz tal-eżerċizzju ta’ evalwazzjoni komparattiva tagħhom. Fin-nuqqas ta’ pariri dwar il-livell tal-bijomassa ta’ stokk riproduttiva jew punti ta’ referenza f’abbundanza, jeħtieġ li tittieħed azzjoni mal-mument li fih il-parir xjentifiku jindika li xi stokk huwa mhedded.
 Is-salvagwardji u l-miżuri speċifiċi ta’ konservazzjoni huma marbuta mal-punti ta’ referenza tal-konservazzjoni. Meta l-parir xjentifiku jiddikjara li xi wieħed mill-istokkijiet ikkonċernati huwa taħt dak il-punt, it-TAC għall-istokk jeħtieġ li titnaqqas. Din il-miżura tista’ tiġi kkumplimentata kif meħtieġ permezz ta’ miżuri bħalma huma l-miżuri tekniċi, jew miżuri ta’ emerġenza tal-Kummissjoni jew tal-Istati Membri.
 Dispożizzjonijiet relatati mal-obbligu tal-ħatt l-art li jridu jiġu adottati skont ir-reġjonalizzazzjoni huma meħtieġa biex jiġu permessi eżenzjonijiet futuri possibbli mill-obbligu ta’ ħatt l-art għal speċijiet li għalihom l-evidenza xjentifika turi rati għoljin ta’ sopravivenza, u eżenzjonijiet “de minimis”, f’konformità mal-iżvilupp tal-parir xjentifiku.
 Id-dispożizzjonijiet ta’ kontroll huma pprovduti fuq notifiki preċedenti, ġurnali ta’ abbord u portijiet speċifikati. Għar-rekwiżiti ta’ notifika preċedenti u ġurnali ta’ abbord jenħtieġ li r-regoli ġenerali tar-Regolament 1224/2009 jiġu adattati għall-karatteristiċi partikolari tal-Baħar tat-Tramuntana u tas-sajd demersali tiegħu. Fir-rigward tal-portijiet speċifikati, ir-Regolament 1224/2009 jirrikjedi li l-pjanijiet pluriennali jadottaw livelli limiti li ladarba jinqabżu l-qbid tal-istokkijiet demersali jeħtieġ li jinħatt biss f’portijiet b’kontroll imtejjeb.
 L-evalwazzjoni perjodika tal-pjan abbażi tal-parir xjentifiku: il-pjan jeħtieġ li jiġi evalwat kull ħames snin. Dan il-perjodu jippermetti, fil-bidu, l-implementazzjoni sħiħa tal-obbligu tal-ħatt l-art u l-adozzjoni u l-implimentazzjoni ta’ miżuri reġjonalizzati, u t-turija tal-effetti fuq l-istokkijiet u s-sajd. Dan huwa wkoll perjodu minimu meħtieġ mill-korpi xjentifiċi. Riċentament, ma setax jingħata parir xjentifiku minħabba dejta jew xejriet insuffiċjenti għall-evalwazzjoni, meta l-evalwazzjoni kienet tikkonċerna perjodu ta’ tliet snin.
 2016/0238 (COD)
 Proposta għal
 REGOLAMENT TAL-PARLAMENT EWROPEW U TAL-KUNSILL
 dwar l-istabbiliment ta’ pjan pluriennali għall-istokkijiet demersali fil-Baħar tat-Tramuntana u s-sajd li jisfrutta dawk l-istokkijiet u li jħassar ir-Regolament tal-Kunsill (KE) Nru 676/2007 u r-Regolament tal-Kunsill (KE) Nru 1342/2008
 IL-PARLAMENT EWROPEW U L-KUNSILL TAL-UNJONI EWROPEA,
 Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2) tiegħu,
 Wara li kkunsidraw il-proposta mill-Kummissjoni Ewropea,
 Wara li l-abbozz ta’ att leġiżlattiv intbagħat lill-Parlamenti Nazzjonali,
 Wara li kkunsidraw l-opinjoni tal-Kumitat Ekonomiku u Soċjali Ewropew
 35
 ,
 Filwaqt li jaġixxu skont il-proċedura leġiżlattiva ordinarja,
 Billi:
 (1)Il-Konvenzjoni tan-Nazzjonijiet Uniti tal-10 ta’ Diċembru 1982 dwar il-Liġi tal-Baħar, li tagħha l-Unjoni hija parti kontraenti, tistipula l-obbligi ta’ konservazzjoni, inklużi ż-żamma jew l-irkupru tal-popolazzjonijiet ta’ speċijiet maqbuda f’livelli li jistgħu jipproduċu r-rendiment massimu sostenibbli (MSY).
 (2)Fis-Samit Dinji dwar l-Iżvilupp Sostenibbli li sar f’New York fl-2015, l-Unjoni u l-Istati Membri tagħha impenjaw ruħhom biex sal-2020 itemmu b’mod effettiv il-qbid u s-sajd eċċessiv, is-sajd illegali, mhux irrappurtat u mhux irregolat u l-prattiki ta’ sajd qerried u jimplementaw pjanijiet ta’ ġestjoni bbażati fuq ix-xjenza, sabiex l-istokkijiet tal-ħut jiġu ripristinati fl-inqas żmien fattibbli, għall-inqas sa livelli li jistgħu jipproduċu l-MSY skont kif determinat mill-karatteristiki bijoloġiċi tagħhom.
 (3)Ir-Regolament (UE) Nru 1380/2013 tal-Parlament Ewropew u tal-Kunsill
 36
 jistabbilixxi r-regoli tal-Politika Komuni tas-Sajd (PKS) b’mod konformi mal-obbligi internazzjonali tal-Unjoni. Il-PKS għandha tikkontribwixxi għall-ħarsien tal-ambjent marittimu, għall-ġestjoni sostenibbli tal-ispeċijiet kollha sfruttati kummerċjalment, u b’mod partikolari għall-kisba ta’ status ambjentali tajjeb sal-2020, kif stipulat fl-Artikolu 1(1) tad-Direttiva 2008/56/KE tal-Parlament Ewropew u tal-Kunsill
 37
 .
 (4)L-għanijiet tal-PKS huma, fost affarijiet oħrajn, li jkun żgurat li s-sajd u l-akkwakultura jkunu ambjentalment sostenibbli fit-tul, li jiġi applikat l-approċċ prekawzjonarju għall-ġestjoni tas-sajd, u li jiġi implimentat approċċ ibbażat fuq l-ekosistema għall-ġestjoni tas-sajd.
 (5)Sabiex jinkisbu l-għanijiet tal-PKS, iridu jiġu adottati għadd ta’ miżuri ta’ konservazzjoni skont kif ikun xieraq fi kwalunkwe kombinazzjoni, bħal pjanijiet pluriennali, miżuri tekniċi, l-iffissar u l-allokazzjoni ta’ opportunitajiet tas-sajd.
 (6)Skont l-Artikoli 9 u 10 tar-Regolament (UE) Nru 1380/2013, il-pjanijiet pluriennali għandhom ikunu ibbażati fuq pariri xjentifiċi, tekniċi u ekonomiċi u jkunu jinkludu objettivi, miri kwantifikabbli bi skadenzi ċari, punti ta’ referenza ta’ konservazzjoni u miżuri ta’ salvagwardja.
 (7)Ir-Regolament tal-Kunsill (KE) Nru 1342/2008
 38
 u r-Regolament (KE) Nru 676/2007
 39
 jistabbilixxu r-regoli għall-isfruttament sostenibbli tal-istokkijiet tal-bakkaljaw, il-barbun tat-tbajja’ u l-lingwata fil-Baħar tat-Tramuntana u l-ilmijiet ta' maġenbhom. Dawn u stokkijiet demersali oħrajn jittieħdu fis-sajd imħallat. Għalhekk huwa xieraq li jiġi stabbilit pjan pluriennali uniku li jieħu kont ta’ dawn l-interazzjonijiet tekniċi.
 (8)Barra minn hekk, jenħtieġ li pjan pluriennali japplika għall-istokkijiet demersali kollha u s-sajd tagħhom fil-Baħar tat-Tramuntana.
 (9)Xi stokkijiet demersali huma sfruttati fil-Baħar tat-Tramuntana kif ukoll fl-ilmijiet ta' maġenbu (stokkijiet transżonali). Għalhekk l-ambitu tad-dispożizzjonijiet tal-pjan relatat mal-għanijiet u s-salvagwardji għall-istokkijiet li huma primarjament sfruttati fil-Baħar tat-Tramuntana jeħtieġ li jiġu estiżi għal dawk iż-żoni barra mill-Baħar tat-Tramuntana. Barra minn hekk, għal stokkijiet transżonali li huma primarjament sfruttati barra mill-Baħar tat-Tramuntana, huwa meħtieġ li jiġu stabbiliti l-miri u s-salvagwardji fi pjanijiet pluriennali għal żoni barra mill-Baħar tat-Tramuntana fejn huma primarjament sfruttati bl-ambitu tagħhom estiż għall-Baħar tat-Tramuntana.
 (10)Jenħtieġ li l-għan ta’ dan il-pjan ikun li jikkontribwixxi għall-ksib tal-objettivi tal-PKS, u speċjalment l-ilħuq u ż-żamma tal-MSY għall-istokkijiet inkwistjoni, il-kontribuzzjoni għall-implimentazzjoni tal-obbligu tal-ħatt l-art għall-istokkijiet demersali soġġett għal-limiti tal-qbid u l-kontribuzzjoni lejn l-implimentazzjoni ta’ approċċ ibbażat fuq l-ekosistema għall-ġestjoni tas-sajd.
 (11)L-Artikolu 16(4) tar-Regolament (UE) Nru 1380/2013 jitlob li l-opportunitajiet tas-sajd jiġu stabbiliti skont il-miri stabbiliti fil-pjanijiet pluriennali.
 (12)Huwa xieraq li tiġi stabbilita l-mira tal-mortalità mis-sajd (F) li tikkorrespondi għall-objettiv li jintlaħaq u jinżamm l-MSY bħala meded ta’ valuri li huma konsistenti mal-ilħuq tar-rendiment massimu sostenibbli (FMSY). Dawk il-meded, ibbażati fuq pariri xjentifiċi, huma meħtieġa sabiex jipprovdu flessibilità biex jieħdu kont tal-iżviluppi fil-pariri xjentifiċi, biex jikkontribwixxu għall-implimentazzjoni tal-obbligu ta’ ħatt l-art u biex jieħdu kont tal-karatteristiċi tas-sajd imħallat. Il-meded FMSY ġew ikkalkulati mill-Kunsill Internazzjonali għall-Esplorazzjoni tal-Baħar (ICES) u huma mfassla biex jagħtu mhux iktar minn tnaqqis ta’ 5 % fir-rendiment fit-tul meta mqabbla mal-MSY
 40
 . Il-limitu superjuri tal-medda huwa limitat, sabiex il-probabbiltà li l-istokk jaqa’ taħt Blim jew Abundancelimit ikun ta’ mhux aktar minn 5 %. Dak il-limitu superjuri jikkonforma wkoll mal-hekk imsejħa “regola rakkomandata”
 41
 tal-ICES, li tindika li meta l-bijomassa riproduttiva jew l-abbundanza tal-istokk tkun fi stat fqir, F għandu jitnaqqas għal valur li ma jaqbiżx limitu massimu ugwali għall-valur tal-punt FMSY immultiplikat bil-bijomassa riproduttiva jew bl-abbundanza tal-istokk fis-sena tat-TAC, diviż bl-MSY Btrigger jew Abundancelimit. L-ICES juża dawn il-kunsiderazzjonijiet u r-regola rakkomandata meta jipprovdi pariri xjentifiċi dwar il-mortalità mis-sajd u l-għażliet ta’ qbid.
 (13)Għall-finijiet tal-iffissar tal-opportunitajiet tas-sajd, jeħtieġ li jkun hemm livell limitu superjuri għall-meded tal-FMSY fl-użu normali u, sakemm l-istokk ikkonċernat jitqies li jkun fi stat tajjeb, limitu superjuri għal ċerti każijiet. Jenħtieġ li jkun possibbli biss li jiġu ffissati opportunitajiet tas-sajd sal-limitu massimu jekk, abbażi ta’ parir xjentifiku jew ta’ evidenza xjentifika, ikun meħtieġ għall-ksib tal-objettivi stabbiliti f’dan ir-Regolament fis-sajd imħallat, jew meħtieġ sabiex jiġi evitat id-dannu lil stokk ikkawżat minn dinamiċi fl-istokkijiet ta’ speċijiet imħalltin bejniethom u ma’ speċijiet oħra, jew sabiex jiġu llimitati l-varjazzjonijiet minn sena għal oħra fl-opportunitajiet tas-sajd.
 (14)Għall-istokkijiet li għalihom l-objettivi relatati mal-MSY ma jkunux disponibbli, jeħtieġ li japplika l-approċċ prekawzjonarju.
 (15)Għall-istokkijiet li għalihom huma disponibbli, u għall-fini tal-applikazzjoni ta’ miżuri ta’ salvagwardja, huwa meħtieġ li jiġu stabbiliti punti ta’ referenza għall-konservazzjoni espressi bħala livelli tal-bijomassa riproduttiva għall-istokkijiet tal-ħut, u bħala livelli limitu tal-abbundanza għall-iskampu.
 (16)Għall-unitajiet funzjonali tal-iskampu li għalihom ikunu disponibbli, huwa xieraq li jintużaw il-livelli limitu tal-abbundanza li ġejjin: abbundanza minima (Abundancebuffer) li tikkorrespondi għall-punt ta’ referenza Bbuffer iddefinit fil-Pjan ta’ Ġestjoni fit-Tul għan-Nephrops tal-Baħar tat-Tramuntana mill-Kunsill Konsultattiv għall-Baħar tat-Tramuntana
 42
 u l-limitu tal-abbundanza (Abundancelimit) li jikkorrespondi għall-abbundanza MSY Btrigger (ekwivalenti għal Blim) kif iddefinit mill-ICES7.
 (17)Jenħtieġ li jiġu previsti miżuri xierqa ta’ salvagwardja fil-każ li d-daqs tal-istokk jaqa’ taħt dawn il-livelli. Il-miżuri ta’ salvagwardja jeħtieġ li jinkludu t-tnaqqis tal-opportunitajiet tas-sajd u miżuri speċifiċi ta’ konservazzjoni meta l-parir xjentifiku jindika li huma meħtieġa miżuri rimedjali. Dawn il-miżuri jeħtieġli jiġu ssupplimentati bil-miżuri xierqa l-oħra kollha, bħall-miżuri tal-Kummissjoni f’konformità mal-Artikolu 12 tar-Regolament (UE) Nru 1380/2013 jew miżuri tal-Istati Membri f’konformità mal-Artikolu 13 tar-Regolament (UE) Nru 1380/2013.
 (18)Sabiex jiġi żgurat li t-TACs allokati għall-istokkijiet kollha fis-sajd imħallat ma jinqabżux, huwa neċessarju li jiġu adottati ċerti miżuri addizzjonali.
 (19)Huwa xieraq li tiġi stabbilita t-TAC għall-iskampu fiż-żoni IIa u IV tal-ICES bħala s-somma tal-limiti tal-qbid stabbilita għal kull unità funzjonali u tar-rettangoli statistiċi li jaqgħu barra mill-unitajiet funzjonali fi ħdan dik iż-żona tat-TAC. Madankollu, dan ma jipprekludix l-adozzjoni ta’ miżuri biex jiġu protetti unitajiet funzjonali speċifiċi.
 (20)Sabiex jikkonforma mal-obbligu tal-ħatt l-art stabbilit mill-Artikolu 15 (1) tar-Regolament (UE) Nru 1380/2013, il-pjan jeħtieġ li jipprevedi miżuri ta’ ġestjoni addizzjonali.
 (21)L-iskadenza għall-preżentazzjoni ta’ rakkomandazzjonijiet konġunti mill-Istati Membri li għandhom interess dirett fil-ġestjoni jeħtieġ li tiġi stabbilita kif mitlub mir-Regolament (UE) Nru 1380/2013.
 (22)Bil-għan li tiġi żgurata konformità mal-miżuri stabbiliti f’dan ir-Regolament, jenħtieġ li jiġu adottati miżuri speċifiċi ta’ kontroll apparti dawk stipulati fir-Regolament tal-Kunsill (KE) Nru 1224/2009
 43
 .
 (23)Filwaqt li jiġi rikonoxxut li l-Baħar tat-Tramuntana huwa żona fejn bosta bastimenti żgħar iwettqu vjaġġi qosra tas-sajd, l-użu ta’ notifika minn qabel kif mitlub mill-Artikolu 17 tar-Regolament (KE) 1224/2009 jeħtieġ li jiġi estiż biex ikopri l-bastimenti kollha b’tul totali ta’ tmien metri jew aktar, u n-notifiki minn qabel jeħtieġ li jiġu sottomessi tal-inqas siegħa qabel il-ħin stmat tal-wasla fil-port. Madankollu, meta jitqies l-effett ta’ vjaġġi tas-sajd li jinvolvu kwantitajiet żgħar ħafna ta’ ħut fuq l-istokkijiet ikkonċernati u l-piż amministrattiv ta’ notifiki minn qabel relatati magħhom, huwa xieraq li jiġi stabbilit livell għal tali notifiki minn qabel.
 (24)Bl-istess mod, l-użu ta’ ġurnali ta’ abbord tas-sajd kif meħtieġ skont l-Artikolu 14 tar-Regolament (KE) Nru 1224/2009, għandu jiġi estiż għall-bastimenti tas-sajd ta’ tul totali ta’ tmien metri jew aktar.
 (25)Jenħtieġ li jiġu stabbiliti limiti għall-istokkijiet demersali li bastiment tas-sajd hu meħtieġ li jħott f’port speċifikat jew f’post qrib il-kosta, skont l-Artikolu 43 tar-Regolament (KE) Nru 1224/2009. Barra minn hekk, meta jagħżlu dawn il-portijiet jew postijiet qrib ix-xatt, l-Istati Membri jeħtieġ li japplikaw il-kriterji previsti fl-Artikolu 43(5) ta’ dak ir-Regolament b’tali mod li jiġi żgurat kontroll effettiv tal-istokkijiet koperti minn dan ir-Regolament.
 (26)Skont l-Artikolu 10(3) tar-Regolament (UE) Nru 1380/2013 jenħtieġ li jiġu stabbiliti dispożizzjonijiet għall-valutazzjoni perjodika mill-Kummissjoni tal-adegwatezza u l-effettività tal-applikazzjoni ta’ dan ir-Regolament. Jeħtieġ li tali valutazzjoni ssegwi u tkun ibbażata fuq evalwazzjoni perjodika tal-pjan ibbażat fuq il-parir xjentifiku: il-pjan jeħtieġ li jiġi evalwat kull ħames snin. Dan il-perjodu jippermetti l-implimentazzjoni sħiħa tal-obbligu tal-ħatt l-art, u li jiġu adottati u implimentati l-miżuri reġjonalizzati, kif ukoll it-turija tal-effetti tagħhom fuq l-istokkijiet u s-sajd. Huwa wkoll il-perjodu minimu meħtieġ mill-korpi xjentifiċi.
 (27)Sabiex ikun hemm adattament għall-progress tekniku u xjentifiku fil-ħin u b’mod proporzjonat u biex tiġi żgurata l-flessibbiltà u tiġi permessa l-evoluzzjoni ta’ ċerti miżuri, is-setgħa tal-adozzjoni tal-atti skont l-Artikolu 290 tat-Trattat dwar il-Funzjonament tal-Unjoni Ewropea jeħtieġ li tiġi ddelegata lill-Kummissjoni fir-rigward tas-supplimentar ta’ dan ir-Regolament fir-rigward ta’ miżuri ta’ rimedju u l-implimentazzjoni tal-obbligu tal-ħatt l-art. Huwa partikolarment importanti li l-Kummissjoni twettaq konsultazzjonijiet xierqa matul ix-xogħol tagħha ta’ tħejjija, inkluż fil-livell ta’ esperti, u li dawk il-konsultazzjonijiet jitwettqu f’konformità mal-prinċipji stipulati fil-Ftehim Interistituzzjonali dwar Tfassil Aħjar tal-Liġijiet tat-13 ta’ April 2016. B’mod partikolari, biex tiġi żgurata parteċipazzjoni ugwali fit-tħejjija tal-atti delegati, il-Parlament Ewropew u l-Kunsill jirċievu d-dokumenti kollha fl-istess ħin li jirċevuhom l-esperti tal-Istati Membri, u l-esperti tagħhom ikollhom aċċess sistematiku għal-laqgħat tal-gruppi tal-esperti tal-Kummissjoni li jittrattaw it-tħejjija tal-atti delegati.
 (28)Ir-Regolament tal-Kunsill (KE) Nru 1342/2008 u r-Regolament tal-Kunsill (KE) Nru 676/2007 jeħtieġ li jitħassru.
 (29)Skont l-Artikolu 9(4) tar-Regolament (UE) Nru 1380/2013, qabel l-abbozzar tal-pjan, ġie evalwat kif xieraq l-impatt ekonomiku u soċjali probabbli tiegħu.
 ADOTTAW DAN IR-REGOLAMENT:
 KAPITOLU I
 SUĠĠETT, KAMP TA’ APPLIKAZZJONI U DEFINIZZJONIJIET
 Artikolu 1
 Suġġett u kamp ta’ applikazzjoni
 1. Dan ir-Regolament jistabbilixxi pjan pluriennali (“pjan”) għall-istokkijiet demersali fl-ilmijiet tal-Unjoni taż-Żoni IIa, IIIa u IV tal-ICES ("il-Baħar tat-Tramuntana") u s-sajd li jisfrutta l-istokkijiet ikkonċernati.
 2. Minkejja l-paragrafu 1, l-Artikoli 4, 5, 6 u 8 japplikaw għaż-żoni tal-istokkijiet għall-istokkijiet tal-Gruppi 1 sa 4 kif iddefinit fl-Artikolu 2.
 Artikolu 2
 Definizzjonijiet
 Għall-finijiet ta’ dan ir-Regolament, japplikaw id-definizzjonijiet li ġejjin flimkien ma’ dawk stabbiliti fl-Artikolu 4 tar-Regolament (UE) Nru 1380/2013 tal-Parlament Ewropew u tal-Kunsill, l-Artikolu 4 tar-Regolament tal-Kunsill (KE) Nru 1224/2009 u l-Artikolu 3 tar-Regolament tal-Kunsill (KE) Nru 850/98:
 (1) “stokkijiet demersali” tfisser dawk l-ispeċijiet ta’ ħut tond u pixxiċatt u l-iskampu li jgħixu fi jew qrib il-qiegħ tal-kolonna tal-ilma.
 (2) “Grupp 1”: tfisser stokkijiet demersali li għalihom il-miri bħall-meded FMSY u s-salvagwardji marbuta mal-bijomassa huma stabbiliti f’dan il-pjan kif ġej:
 (a)Bakkaljaw (Gadus morhua) fis-Subżona IV u d-Diviżjonijiet VIId u IIIa Punent (il-Baħar tat-Tramuntana, il-Kanal tal-Lvant, Skagerrak), minn hawn 'il quddiem imsejjaħ bakkaljaw tal-Baħar tat-Tramuntana;
 (b)Merluzz tal-linja sewda (Melanogrammus aeglefinus) fis-Subżona IV u d-Diviżjonijiet VIa u IIIa Punent (il-Baħar tat-Tramuntana, il-Punent tal-Iskozja, Skagerrak), minn hawn 'il quddiem imsejjaħ merluzz tal-linja sewda;
 (c)Barbun tat-Tbajja’ (Pleuronectes platessa) fis-Subżona IV (il-Baħar tat-Tramuntana) u d-Diviżjoni IIIa (Skagerrak), minn hawn 'il quddiem imsejjaħ il-Barbun tat-Tbajja’ tal-Baħar tat-Tramuntana;
 (d)Il-Pollakkju Iswed (Pollachius virens) fis-Subżoni IV u VI u d-Diviżjoni IIIa (il-Baħar tat-Tramuntana, Rockall u l-Punent tal-Iskozja, Skagerrak u Kattegat), minn hawn 'il quddiem imsejjaħ il-pollakkju iswed;
 (e)Lingwata (Solea solea) fis-Subżona IV (il-Baħar tat-Tramuntana), minn hawn 'il quddiem imsejħa l-lingwata tal-Baħar tat-Tramuntana;
 (f)Lingwata (Solea solea) fid-Diviżjoni IIIa u fis-Subdiviżjonijiet 22-24 (Skagerrak u Kattegat, il-Baħar Baltiku tal-Punent), minn hawn 'il quddiem imsejħa l-lingwata tal-Kattegat;
 (g)Merlangu (Merlangius merlangus) fis-Subżona IV u fid-Diviżjoni VIId (il-Baħar tat-Tramuntana u l-Kanal Ingliż tal-Lvant), minn hawn 'il quddiem imsejjaħ merlangu tal-Baħar tat-Tramuntana.
 (3)
 “Grupp 2” tfisser l-unitajiet funzjonali (FU) tal-iskampu (Nephrops norvegicus) li għaliha l-miri bħall-meded tal-FMSY u s-salvagwardji marbuta mal-abbundanza huma stabbiliti f’dan il-pjan li jikkonsisti fi:
 (i)Nephrops fid-Diviżjoni IIIa (FU 3-4);
 (ii)Nephrops fis-Subżona IV (il-Baħar tat-Tramuntana) skont l-FU:
 -Nephrops f'Farn Deeps (FU 6);
 -Nephrops fi Fladen Ground (FU 7);
 -Nephrops f'Firth of Forth (FU 8);
 -Nephrops f'Moray Firth (FU 9);
 (4) “Grupp 3” tfisser stokkijiet demersali soġġetti għal limiti ta’ qbid minbarra dawk elenkati fil-Grupp 1 tal-Baħar tat-Tramuntana.
 (5) “Grupp 4” tfisser l-unitajiet funzjonali u r-rettangoli statistiċi tal-iskampu (Nephrops norvegicus) 'il barra mill-unitajiet funzjonali taż-żona IIa u s-Subżona IV tal-ICES u soġġetti għal limiti ta’ qbid minbarra dawk elenkati fil-Grupp 2.
 (6)“Grupp 5” tfisser stokkijiet demersali mhux soġġetti għal limiti ta’ qbid fil-Baħar tat-Tramuntana.
 (7)“Grupp 6” tfisser speċijiet ipprojbiti fir-rigward tagħhom is-sajd huwa pprojbit u li huma identifikati bħala tali f’att legali tal-Unjoni adottat fil-qasam tal-politika komuni tas-sajd fil-Baħar tat-Tramuntana.
 (8) “Grupp 7” tfisser stokkijiet demersali li għalihom il-miri bħall-meded FMSY u s-salvagwardji marbuta mal-bijomassa huma stabbiliti fil-leġiżlazzjoni tal-Unjoni minbarra dan ir-Regolament.
 (9) “qabda totali permissibbli” (TAC) tfisser il-kwantità ta’ kull stokk li tista’ tinqabad fuq perjodu ta’ sena.
 (10) “MSY Btrigger” tfisser il-punt ta’ referenza tal-bijomassa ta’ stokk riproduttiv li taħtu trid tittieħed azzjoni ta’ ġestjoni speċifika u xierqa sabiex jiġi żgurat li r-rati ta’ sfruttament flimkien mal-varjazzjonijiet naturali jirripristinaw l-istokkijiet 'il fuq mil-livelli li huma kapaċi jipproduċu MSY fuq medda twila ta' żmien.
 KAPITOLU II
 GĦANIJIET
 Artikolu 3
 Għanijiet
 1. Il-pjan għandu jikkontribwixxi għall-għanijiet tal-politika komuni tas-sajd elenkati fl-Artikolu 2 tar-Regolament (UE) Nru 1380/2013 u b’mod partikolari billi jiġi applikat l-approċċ prekawzjonarju għall-ġestjoni tas-sajd, u għandu jimmira li jiżgura li l-isfruttament tar-riżorsi bijoloġiċi ħajjin tal-baħar jirrestawra u jżomm il-popolazzjonijiet tal-ispeċijiet maqbuda ’l fuq minn livelli li jistgħu jipproduċu r-rendiment massimu sostenibbli.
 2. Il-pjan għandu jikkontribwixxi għall-eliminazzjoni tal-qbid skartat, billi jevita u jnaqqas, sa fejn ikun possibbli, il-qbid mhux mixtieq, u għall-implimentazzjoni tal-obbligu tal-ħatt l-art stabbilit fl-Artikolu 15 tar-Regolament (UE) Nru 1380/2013 għall-ispeċijiet li huma soġġetti għal-limiti ta’ qbid u li għalihom japplika dan ir-Regolament.
 3. Il-pjan għandu jimplimenta approċċ ibbażat fuq l-ekosistema għall-ġestjoni tas-sajd sabiex jiġi żgurat li l-impatti negattivi tal-attivitajiet tas-sajd fuq l-ekosistema tal-baħar jiġu minimizzati. Għandu jkun koerenti mal-leġiżlazzjoni ambjentali tal-Unjoni, b’mod partikolari mal-objettiv tal-kisba ta’ status ambjentali tajjeb sal-2020, kif stipulat fl-Artikolu 1(1) tad-Direttiva 2008/56/KE.
 4. B’mod partikolari, il-pjan għandu l-għan li:
 (a)jiżgura li l-kundizzjonijiet deskritti fid-deskrittur 3 li jinsab fl-Anness I tad-Direttiva 2008/56/KE jiġu ssodisfati; u
 (b)jikkontribwixxi sabiex jiġu ssodisfati d-deskritturi rilevanti l-oħrajn li jinsabu fl-Anness I tad-Direttiva 2008/56/KE b’mod proporzjonali mar-rwol li s-sajd kellu fl-issodisfar tagħhom.
 KAPITOLU III
 OBJETTIVI
 Artikolu 4
 Objettivi għall-Gruppi 1 u 2
 1. Il-mira tal-mortalità mis-sajd għandha tintlaħaq mill-aktar fis possibbli u, fuq bażi progressiva u inkrementali, sal-2020 għall-istokkijiet fil-Gruppi 1 u 2, u għandha tinżamm minn dakinhar ’il quddiem fil-meded stabbiliti fl-Anness I.
 2. Bi qbil mal-Artikolu 16(4) tar-Regolament (UE) Nru 1380/2013, l-opportunitajiet tas-sajd għandhom jikkonformaw mal-meded tal-mira tal-mortalità mis-sajd stabbiliti fil-kolonna A fl-Anness I ta’ dan ir-Regolament.
 3. Minkejja l-paragrafi 1 u 2, l-opportunitajiet tas-sajd jistgħu jiġu ffissati f’livelli li jikkorrispondu għal livelli aktar baxxi ta’ mortalità mis-sajd minn dawk stipulati fil-kolonna A fl-Anness I.
 4. Minkejja l-paragrafi 2 u 3, l-opportunitajiet tas-sajd għal stokk jistgħu jiġu ffissati skont il-meded tal-mortalità mis-sajd stabbiliti fil-kolonna B fl-Anness I, sakemm l-istokk ikkonċernat ikun ogħla mil-punt minimu ta’ referenza tal-bijomassa riproduttiva stabbilit fil-kolonna A fl-Anness II:
 (a)jekk, abbażi ta’ parir xjentifiku jew ta’ evidenza, ikun meħtieġ għall-ksib tal-objettivi stabbiliti fl-Artikolu 3 fil-każ ta’ sajd imħallat;
 (b)jekk, abbażi ta’ parir xjentifiku jew ta’ evidenza, ikun meħtieġ biex jiġi evitat dannu serju lil stokk ikkawżat minn dinamiċi fl-istokkijiet ta’ speċijiet imħalltin bejniethom jew ma’ speċijiet oħra; jew
 (c)sabiex jiġu llimitati l-varjazzjonijiet fl-opportunitajiet tas-sajd bejn snin konsekuttivi għal mhux aktar minn 20 %.
 Artikolu 5
 Objettivi għall-Gruppi 3 u 4
 1. L-opportunitajiet tas-sajd għall-istokkijiet tal-Gruppi 3 u 4 għandhom ikunu konsistenti mal-parir xjentifiku relatat mar-rendiment massimu sostenibbli.
 2. Fin-nuqqas ta’ parir xjentifiku dwar ir-rata ta' mortalità mis-sajd konsistenti mar-rendiment massimu sostenibbli, l-opportunitajiet tas-sajd għandhom ikunu konsistenti mal-parir xjentifiku biex tiġi żgurata s-sostenibbiltà tal-istokkijiet f’konformità mal-approċċ prekawzjonarju.
 Artikolu 6
 Għanijiet għall-Grupp 5
 L-istokkijiet tal-Grupp 5 għandhom jiġu ġestiti abbażi tal-approċċ prekawzjonarju f’konformità mal-pariri xjentifiċi.
 KAPITOLU IV
 SALVAGWARDJI
 Artikolu 7
 Punti ta’ referenza għall-konservazzjoni għall-Gruppi 1 u 2
 Il-punti ta’ referenza għall-konservazzjoni biex tiġi salvagwardjata l-kapaċità riproduttiva sħiħa tal-istokkijiet ikkonċernati huma stabbiliti fl-Anness II:
 (a)
 il-livell minimu ta’ bijomassa riproduttiva (MSY Btrigger) għall-istokkijiet tal-ħut;
 (b)
 il-livell limitu ta’ bijomassa riproduttiva (Blim) għall-istokkijiet tal-ħut;
 (c)
 l-abbundanza minima (Abundancebuffer) għall-iskampu;
 (d)
 il-limitu tal-abbundanza (Abundancelimit) għall-awwista Norveġiża.
 Artikolu 8
 Salvagwardji għall-Gruppi 1 u 2
 1. Meta l-pariri xjentifiċi jindikaw li għal sena partikolari l-bijomassa riproduttiva tal-istokk ta’ kwalunkwe wieħed mill-istokkijiet fil-Grupp 1 ikun taħt l-MSY Btrigger jew li l-abbundanza ta’ xi waħda mill-unitajiet funzjonali fil-Grupp 2 tkun taħt l-Abundancebuffer stipulat fil-kolonna A fl-Anness II, għandhom jiġu adottati l-miżuri rimedjali kollha xierqa biex jiġi żgurat li l-istokk jew l-unità funzjonali kkonċernati jirritornaw għal-livelli ogħla minn dawk li jistgħu jipproduċu r-rendiment massimu sostenibbli. B’mod partikolari, b’deroga mill-Artikolu 4(2) l-opportunitajiet tas-sajd għandhom jiġu stabbiliti f'livelli konsistenti mal-mortalità mis-sajd, waqt li jitqies it-tnaqqis fil-bijomassa jew l-abbundanza, li tonqos taħt il-medda stipulata fil-kolonna A fl-Anness I.
 2. Meta l-parir xjentifiku jindika li l-bijomassa ta’ stokk riproduttiv ta’ kwalunkwe wieħed mill-istokkijiet ikkonċernati tkun taħt il-Blim jew l-abbundanza ta’ kwalunkwe waħda mill-unitajiet funzjonali tal-iskampu tkun taħt l-Abundancelimit kif stipulat fil-kolonna B fl-Anness II ta' dan ir-Regolament, għandhom jittieħdu miżuri rimedjali ulterjuri sabiex jiġi żgurat ir-ritorn rapidu tal-istokk jew unità funzjonali kkonċernata għal-livelli ogħla mil-livell li jista’ jipproduċi r-rendiment massimu sostenibbli. B’mod partikolari, dawk il-miżuri rimedjali għandhom jinkludu, b’deroga mill-paragrafi 2 u 4 tal-Artikolu 4, is-sospensjoni tas-sajd immirat għall-istokk ikkonċernat u t-tnaqqis adegwat tal-opportunitajiet tas-sajd.
 Artikolu 9
 Miżuri speċifiċi ta’ konservazzjoni għall-Gruppi 3 sa 7
 Meta l-parir xjentifiku jindika li tkun meħtieġa azzjoni rimedjali biex tkun żgurata l-konservazzjoni ta’ kwalunkwe wieħed mill-istokkijiet demersali tal-Gruppi 3 sa 7, jew meta l-bijomassa riproduttiva ta’ kwalunkwe wieħed mill-istokkijiet fil-Grupp 1 jew l-abbundanza ta’ kwalunkwe waħda mill-unitajiet funzjonali fil-Grupp 2 għal sena partikolari tkun taħt il-punti ta’ referenza għall-konservazzjoni stabbiliti fil-kolonna A fl-Anness II ta’ dan ir-Regolament, il-Kummissjoni għandha s-setgħa li tadotta atti delegati skont l-Artikolu 18 ta’ dan ir-Regolament u l-Artikolu 18 tar-Regolament (UE) Nru 1380/2013 fir-rigward ta':
 (a)il-karatteristiċi tal-irkaptu tas-sajd, b’mod partikolari d-daqs tal-malja, id-daqs tas-sunnara, il-bini tal-irkaptu, il-ħxuna tal-ispag, id-daqs tal-irkaptu jew l-użu ta’ tagħmir ta’ selettività, sabiex tkun żgurata jew imtejba s-selettività;
 (b)l-użu ta’ rkaptu tas-sajd, b’mod partikolari l-ħin tal-immersjoni, il-fond tal-irkaptu użat, sabiex tiġi żgurata jew imtejba s-selettività;
 (c)projbizzjoni jew limitazzjoni fuq is-sajd f’żoni speċifiċi sabiex jiġi protett il-ħut riproduttiv jew ħut li għadu qed jikber jew il-ħut taħt id-daqs minimu ta’ referenza għall-konservazzjoni jew l-ispeċijiet ta’ ħut mhux fil-mira;
 (d)projbizzjoni jew limitazzjoni fuq is-sajd jew l-użu ta’ ċerti tipi ta’ rkaptu tas-sajd matul perjodi ta’ żmien speċifiċi, sabiex jiġi protett il-ħut riproduttiv jew ħut taħt id-daqs minimu ta’ referenza għall-konservazzjoni jew ħut mhux fil-mira;
 (e)daqsijiet minimi ta’ referenza għall-konservazzjoni, sabiex tkun żgurata l-protezzjoni taż-żgħar tal-organiżmi tal-baħar
 (f)karatteristiki oħrajn relatati mas-selettività.
 Artikolu 10
 Total tal-qabdiet permessibbli
 1. L-Istati Membri għandhom jiżguraw li l-kompożizzjoni skont l-ispeċijiet ta’ kwoti disponibbli għall-bastimenti tas-sajd li joperaw fis-sajd imħallat ikunu xierqa għall-kompożizzjoni tal-qabda li x'aktarx iġorru l-bastimenti.
 2. Mingħajr preġudizzju għall-Artikolu 8, it-TAC għall-istokk tal-iskampu fiż-żoni IIa u IV tal-ICES għandha tkun is-somma tal-limiti tal-qbid tal-unitajiet funzjonali u tar-rettangoli statistiċi barra mill-unitajiet funzjonali.
 KAPITOLU V
 DISPOŻIZZJONIJIET RELATATI MAL-OBBLIGU TAL-ĦATT L-ART
 Artikolu 11
 Dispożizzjonijiet marbuta mal-obbligu tal-ħatt l-art għall-Gruppi 1 sa 7
 Għall-istokkijiet demersali tal-Gruppi 1 sa 7, il-Kummissjoni għandha s-setgħa li tadotta atti delegati skont l-Artikolu 18 ta’ dan ir-Regolament u l-Artikolu 18 tar-Regolament (UE) Nru 1380/2013 fir-rigward ta':
 (a)eżenzjonijiet mill-applikazzjoni tal-obbligu tal-ħatt l-art għal speċijiet li l-evidenza xjentifika għalihom turi rati għolja ta’ sopravivenza, b’kunsiderazzjoni tal-karatteristiċi tal-irkaptu, tal-prattiki tas-sajd u tal-ekosistema, sabiex tiġi ffaċilitata l-implimentazzjoni tal-obbligu tal-ħatt l-art; u
 (b)eżenzjonijiet de minimis biex tiġi ffaċilitata l-implimentazzjoni tal-obbligu tal-ħatt l-art; tali eżenzjonijiet de minimis għandhom jiġu previsti għall-każijiet imsemmija fl-Artikolu 15(5)(c) tar-Regolament (UE) Nru 1380/2013 u f’konformità mal-kundizzjonijiet stabbiliti fih;
 (c)dispożizzjonijiet speċifiċi dwar id-dokumentazzjoni tal-qabdiet, b’mod partikolari għall-fini ta’ monitoraġġ tal-implimentazzjoni tal-obbligu tal-ħatt l-art; u
 (d)l-iffissar ta’ daqsijiet minimi ta’ referenza għall-konservazzjoni, sabiex tkun żgurata l-protezzjoni taż-żgħar tal-organiżmi tal-baħar.
 KAPITOLU VI
 REĠJONALIZZAZZJONI
 Artikolu 12
 Kooperazzjoni reġjonali
 1. L-Artikolu 18(1) sa (6) tar-Regolament (UE) Nru 1380/2013 għandu japplika għall-miżuri msemmija fl-Artikoli 8 u 10 ta’ dan ir-Regolament.
 2. Għall-finijiet tal-paragrafu 1 ta’ dan l-Artikolu, l-Istati Membri li għandhom interess dirett jistgħu jissottomettu rakkomandazzjonijiet konġunti għall-ewwel darba f’konformità mal-Artikolu 18(1) tar-Regolament (UE) Nru 1380/2013 sa mhux iktar tard minn tnax-il xahar wara d-data tad-dħul fis-seħħ ta’ dan ir-Regolament u mbagħad tnax-il xahar wara kull sottomissjoni tal-evalwazzjoni tal-pjan skont l-Artikolu 17. Huma jistgħu wkoll jissottomettu tali rakkomandazzjonijiet meta jqisu li jkunu meħtieġa, b’mod partikolari fil-każ ta’ tibdil f’daqqa fis-sitwazzjoni għal kwalunkwe wieħed mill-istokkijiet li għalihom japplika dan ir-Regolament. Ir-rakkomandazzjonijiet konġunti fir-rigward tal-miżuri li jikkonċernaw sena kalendarja partikolari għandhom jiġu sottomessi sa mhux aktar tard mill-1 ta’ Lulju tas-sena preċedenti.
 3. L-għoti ta’ setgħat mogħtija taħt l-Artikoli 9 u 11 ta’ dan ir-Regolament ikunu mingħajr preġudizzju għas-setgħat mogħtija lill-Kummissjoni skont dispożizzjonijiet oħra tal-dritt tal-Unjoni, inklużi dawk skont ir-Regolament (UE) Nru 1380/2013.
 KAPITOLU VII
 MIŻURI TA’ KONTROLL
 Artikolu 13
 Relazzjoni mar-Regolament (KE) Nru 1224/2009
 Il-miżuri ta’ kontroll stipulati f’dan il-Kapitolu għandhom japplikaw flimkien ma’ dawk stipulati fir-Regolament (KE) Nru 1224/2009 għall-istokkijiet demersali fil-Gruppi 1 sa 7, ħlief fejn stipulat mod ieħor f’dan il-Kapitolu.
 Artikolu 14
 Notifiki minn qabel
 1. B’deroga mill-Artikolu 17(1) tar-Regolament (KE) Nru 1224/2009, il-perjodu ta’ notifika minn qabel imsemmi f’dak l-Artikolu għandu jkun ta’ mill-inqas siegħa qabel il-ħin stmat tal-wasla fil-port. L-awtoritajiet kompetenti tal-Istati Membri kostali jistgħu, fuq bażi ta’ każ b’każ, jagħtu permess għal dħul aktar bikri fil-port.
 2. Minbarra l-obbligu ta’ notifika minn qabel stabbilit fl-Artikolu 17(1) tar-Regolament (KE) Nru 1224/2009, il-kaptani tal-bastimenti tas-sajd tal-Unjoni ta’ tul totali ta’ bejn tmien metri u tnax-il metru għandhom jinnotifikaw lill-awtoritajiet kompetenti tal-Istati Membri mill-inqas siegħa qabel il-ħin stmat tal-wasla fil-port bl-informazzjoni elenkata fil-punti (a) sa (f) tal-Artikolu 17(1) tar-Regolament (KE) Nru 1224/2009 meta jkollhom abbord mill-inqas waħda minn dawn il-kwantitajiet ta’ ħut:
 (a)Grupp 1: 1000 kg; u/jew
 (b)Grupp 2 u 4: 500 kg; u/jew
 (c)Grupp 3: 1000 kg; u/jew
 (d)Grupp 7: 1000 kg.
 Artikolu 15
 Rekwiżiti għall-ġurnal ta’ abbord għall-Gruppi 1 sa 7
 Permezz ta’ deroga mill-Artikolu 14(1) tar-Regolament (KE) Nru 1224/2009, il-kaptani tal-bastimenti tas-sajd tal-Unjoni b'tul totali ta’ tmien metri jew iżjed li jkunu involuti fis-sajd għal stokkijiet demersali għandhom iżommu ġurnal ta’ abbord dwar l-operazzjonijiet tagħhom bi qbil mal-Artikolu 14 ta’ dak ir-Regolament.
 Artikolu 16
 Portijiet deżinjati għall-Gruppi 1, 2, 3, 4 u 7
 Il-livell limitu applikabbli għall-piż ħaj ta’ speċijiet soġġetti għall-pjan pluriennali, li jekk bastiment tas-sajd jaqbżu, jkollu jħott l-art il-qabdiet tiegħu f’port speċifikat jew f’post qrib ix-xatt kif stabbilit fl-Artikolu 43 tar-Regolament (KE) Nru 1224/2009 għandu jkun:
 (a)Grupp 1: 2 tunnellati;
 (b)Grupp 2 u 4: tunnellata;
 (c)Grupp 3: 2 tunnellati;
 (d)Grupp 7: 2 tunnellati.
 KAPITOLU VIII
 SEGWITU
 Artikolu 17
 Evalwazzjoni tal-pjan
 Sa mhux inqas minn ħames snin wara d-dħul fis-seħħ ta’ dan ir-Regolament, u wara dan kull ħames snin, il-Kummissjoni għandha tiżgura evalwazzjoni tal-impatt tal-pjan fuq l-istokkijiet li għalihom japplika dan ir-Regolament u s-sajd li jisfrutta dawn l-istokkijiet. Hija għandha tippreżenta r-riżultati ta’ din l-evalwazzjoni lill-Parlament Ewropew u lill-Kunsill.
 KAPITOLU IX
 DISPOŻIZZJONIJIET PROĊEDURALI
 Artikolu 18
 Eżerċizzju tad-delega
 1. Il-Kummissjoni għandha tingħata s-setgħa li tadotta atti delegati soġġetta għall-kundizzjonijiet stabbiliti f’dan l-Artikolu.
 2. Id-delega tas-setgħa msemmija fl-Artikoli 9 u 11 għandha tingħata lill-Kummissjoni għal perjodu ta’ ħames snin mid-data tad-dħul fis-seħħ ta’ dan ir-Regolament. Il-Kummissjoni għandha tfassal rapport fir-rigward tad-delega tas-setgħa mhux iktar tard minn disa’ xhur qabel it-tmiem tal-perjodu ta’ ħames snin. Id-delega tas-setgħa għandha tiġi estiża b’mod taċitu għal perjodi tal-istess tul, sakemm il-Parlament Ewropew jew il-Kunsill ma jopponux tali estensjoni mhux aktar tard minn tliet xhur qabel it-tmiem ta’ kull perjodu.
 3. Id-delega tas-setgħa msemmija fl-Artikoli 9 u 11 tista’ tiġi rrevokata fi kwalunkwe ħin mill-Parlament Ewropew jew mill-Kunsill. Id-deċiżjoni ta’ revoka għandha ttemm id-delega tas-setgħa speċifikata f’dik id-Deċiżjoni. Għandha tidħol fis-seħħ l-għada tal-pubblikazzjoni tad-deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata hemmhekk. Din ma għandhiex taffettwa l-validità tal-atti delegati li jkunu diġà fis-seħħ.
 4. Qabel ma tadotta att delegat, il-Kummissjoni għandha tikkonsulta esperti innominati minn kull Stat Membru skont il-prinċipji stabbiliti fil-Ftehim Interistituzzjonali dwar it-Tfassil Aħjar tal-Liġijiet tat-13 ta’ April 2016
 44
 .
 5. Malli tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill.
 6. Att delegat adottat skont l-Artikoli 9 u 11 għandu jidħol fis-seħħ biss jekk ma tkun saret ebda oġġezzjoni mill-Parlament Ewropew jew mill-Kunsill fi żmien xahrejn min-notifika ta’ dak l-att lill-Parlament Ewropew u lill-Kunsill jew jekk, qabel ma jiskadi dak il-perjodu, il-Parlament Ewropew u l-Kunsill ikunu infurmaw lill-Kummissjoni li mhumiex se joġġezzjonaw. Dan il-perjodu għandu jiġi estiż b’xahrejn fuq inizjattiva tal-Parlament Ewropew jew tal-Kunsill.
 KAPITOLU X
 DISPOŻIZZJONIJIET FINALI
 Artikolu 19
 Tħassir
 1. Ir-Regolamenti (KE) Nru 1342/2008 u (KE) Nru 676/2007 huma mħassra.
 2. Ir-referenzi li jsiru għal dawn ir-Regolamenti mħassra għandhom jitqiesu bħala referenzi għal dan ir-Regolament.
 Artikolu 20
 Dħul fis-seħħ
 Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
 Dan ir-Regolament għandu jorbot fl-intier tiegħu u japplika direttament fl-Istati Membri kollha.
 Magħmul fi Brussell,
 Għall-Parlament Ewropew
 Għall-Kunsill
 Il-President
 Il-President
 (1)
 ĠU L 354, 28.12.2013, p. 22.
 (2)
 ĠU L 348, 24.12.2008, p. 20.
 (3)
 ĠU L 157, 19.6.2007, p. 1.
 (4)
 xxx
 (5)
 L-evalwazzjoni ta’ pjanijiet pluriennali għall-bakkaljaw fil-Baħar Irlandiż, fil-Kattegat, fil-Baħar tat-Tramuntana u fil-Punent tal-Iskozja (STECF-11-07)
 (6)
 Rapport dwar l-evalwazzjoni/l-ambitu ta’ pjanijiet ta’ ġestjoni: L-evalwazzjoni tal-pjan ta’ ġestjoni pluriennali għall-istokkijiet tal-barbun tat-tbajja’ u tal-lingwata fil-Baħar tat-Tramuntana (STECF-14-03).
 (7)
 ĠU L 125, 27.4.1998, p. 1.
 (8)
 COM/2016/0134 final - 2016/074 (COD)
 (9)
 ĠU L 22, 28.1.2016, p. 1.
 (10)
 ĠU L 343, 22.12.2009, p. 1.
 (11)
 http://www.nsrac.org
 (12)
 http://ec.europa.eu/fisheries/documentation/publications/cfp_factsheets/racs_en.pdf
 (13)
 L-Atlantiku tal-Grigal (fost żoni oħra tal-baħar) huwa maqsum f’rettangoli statistiċi. Kumbinazzjonijiet differenti ta’ dawn ir-rettangoli huma kkombinati mill-ICES biex jagħtu żoni, subżoni, diviżjonijiet u subdiviżjonijiet differenti. Kombinazzjonijiet differenti ta’ dawn iż-“żoni” tal-ICES jintużaw biex jiġu ddefiniti l-istokkijiet tal-ħut fiż-żona tal-ICES.
 (14)
 Il-grupp ta’ ħidma dwar l-ambitu għas-sajd imħallat għall-Baħar tat-Tramuntana, Brussell, 27.02.2014. Ħarsa ġenerali. Ref.Ares (2015) 2301118-02/06/2015.
 (15)
 It-tieni grupp ta’ ħidma dwar l-ambitu: ġestjoni tas-sajd imħallat għall-istokkijiet demersali fil-Baħar tat-Tramuntana Ħarsa ġenerali lejn id-diskussjonijiet. Ref.Ares (2015) 2300556-02/06/2015.
 (16)
 http://ec.europa.eu/dgs/maritimeaffairs_fisheries/consultations/north-sea-multiannual/index_en.htm
 (17)
 Id-Deċiżjoni tal-Kummissjoni tas-26 ta’ Awwissu 2005 li tistabbilixxi l-Kumitat Xjentifiku, Tekniku u Ekonomiku għas-Sajd (2005/629/KE).
 (18)
 http://www.ices.dk/explore-us/what-we-do/Pages/default.aspx
 (19)
 L-impatti ekonomiċi u soċjali tal-pjanijiet ta’ ġestjoni pluriennali għall-barbun tat-tbajja’ u l-lingwata tal-Baħar tat-Tramuntana, Rapport Finali Fish/2006/09
 (20)
 Rapport tas-Sottogrupp dwar l-Objettivi u l-Istrateġiji tal-Ġestjoni (SGMOS 10-06). Parti b) Valutazzjoni tal-impatt tal-pjan pluriennali għall-barbun tat-tbajja’ u l-lingwata.
 (21)
 Rapport dwar l-Ambitu għall-Valutazzjonijiet tal-Impatt għall-Bakkaljaw Baltiku u l-Valutazzjoni tal-bakkaljaw fil-Kattegat, il-Baħar tat-Tramuntana, fil-Punent tal-Iskozja u fil-Baħar Irlandiż (STECF-11-02).
 (22)
 http://www.europarl.europa.eu/meetdocs/2009_2014/documents/pech/dv/taskfor/taskforce.pdf
 (23)
 Rapport dwar l-evalwazzjoni/l-ambitu ta’ pjanijiet ta’ ġestjoni: L-evalwazzjoni tal-pjan ta’ ġestjoni pluriennali għall-istokkijiet tal-barbun tat-tbajja’ u tal-lingwata fil-Baħar tat-Tramuntana (STECF-14-03).
 (24)
 http://ec.europa.eu/fisheries/reform/impact_assessments_en.htm
 (25)
 Rapport tal-45 Laqgħa Plenarja tal-Kumitat Xjenfitifiku, Tekniku u Ekonomiku għas-Sajd (PLEN-14-01).
 (26)
 http://www.europarl.europa.eu/RegData/etudes/STUD/2015/540360/IPOL_STU(2015)540360_EN.pdf
 (27)
 http://ec.europa.eu/fisheries/documentation/studies/socio_economic_dimension/index_en.htm
 (28)
 http://www.socioec.eu/images/SOCIOEC/Media_Centre/Deliverables/SOCIOEC%20Deliverable%
 206%208%20Management%20Measures%20North%20Sea%2026%2003%202012.pdf
 (29)
 MRAG et al. (2014)
 . Studju ta’ appoġġ għall-iżvilupp ta’ qafas ġdid miżuri tekniċi ta’ konservazzjoni fi ħdan PKS riformata. Lott 2: evalwazzjoni retrospettiva u prospettiva tal-Politika Komuni tas-Sajd, eskluża d-Dimensjoni internazzjonali tagħha. Brussell. 265p.
 (30)
 http://www.europarl.europa.eu/RegData/etudes/etudes/join/2014/529053/IPOL-PECH_ET(2014)529053_EN.pdf
 (31)
 http://stecf.jrc.ec.europa.eu/documents/43805/830996/2014-11_STECF+14-19+-+Landing+Obligations+-+part+4_JRC93045.pdf
 (32)
 http://stecf.jrc.ec.europa.eu/documents/43805/364146/2012-07_STECF+12-14+-+Management+plans+II+-+area+definitions_JRC73150.pdf
 (33)
 http://www.myfishproject.eu/project-myfish/deliverables
 (34)
 Studju dwar il-Ġestjoni tar-Riżorsi Akkwatiċi Poseidon, Lott 2. Esperjenza amministrattiva b’ġestjoni tal-isforzi fir-rigward tal-Atlantiku tal-Grigal (Diċembru 2010)
 .
 (35)
 ĠU C [...], [...], p. [...].
 (36)
 Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).
 (37)
 Id-Direttiva 2008/56/KE tal-Parlament Ewropew u tal-Kunsill tas-17 ta’ Ġunju 2008 li tistabbilixxi Qafas għal Azzjoni Komunitarja fil-qasam tal-Politika tal-Ambjent Marin (Direttiva Kwadru dwar l-Istrateġija Marina) (ĠU L 164, 25.6.2008, p. 19)
 (38)
 Ir-Regolament tal-Kunsill (KE) Nru 1342/2008 tat-18 ta’ Diċembru 2008 li jistabbilixxi pjan għal perjodu fit-tul għall-istokkijiet tal-merluzz u għas-sajd li jisfrutta dawk l-istokkijiet u li jħassar ir-Regolament (KE) Nru 423/2004 (ĠU L 348, 24.12.2008, p. 20).
 (39)
 Ir-Regolament tal-Kunsill (KE) Nru 676/2007 tal-11 ta’ Ġunju 2007 li jistabbilixxi pjan pluriennali għas-sajd li jisfrutta l-ħażniet tal-barbun tat-tbajja’ u tal-lingwata fil-Baħar tat-Tramuntana (ĠU L 157, 19.6.2007, p. 1).
 (40)
 L-UE tirrikjedi li l-ICES jipprovdi l-meded FMSY għall-istokkijiet magħżula tal-Baħar tat-Tramuntana u tal-Baħar Baltiku.
 (41)
 Kuntest ġenerali tal-parir ICES, Lulju 2015.
 (42)
 Pjan ta’ Ġestjoni fit-Tul għan-Nephrops tal-Baħar tat-Tramuntana
 (43)
 Ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema tal-Unjoni ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU L 343, 22.12.2009, p. 1).
 (44)
 Ftehim Interistituzzjonali bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar it-Tfassil Aħjar tal-Liġijiet.
 ---documentbreak---
 IL-KUMMISSJONI EWROPEA
 Brussell, 3.8.2016
 COM(2016) 493 final
 ANNESSI
 [...]
 tal-
 Proposta għal REGOLAMENT TAL-PARLAMENT EWROPEW U TAL-KUNSILL
 dwar l-istabbiliment ta’ pjan pluriennali għall-istokkijiet demersali fil-Baħar tat-Tramuntana u s-sajd li jisfrutta dawk l-istokkijiet u li jħassar ir-Regolament tal-Kunsill (KE) Nru 676/2007 u r-Regolament tal-Kunsill (KE) Nru 1342/2008
 {SWD(2016) 267 final}{SWD(2016) 272 final}
 ANNESSI
 [...]
 tal-
 Proposta għal REGOLAMENT TAL-PARLAMENT EWROPEW U TAL-KUNSILL
 dwar l-istabbiliment ta’ pjan pluriennali għall-istokkijiet demersali fil-Baħar tat-Tramuntana u s-sajd li jisfrutta dawk l-istokkijiet u li jħassar ir-Regolament tal-Kunsill (KE) Nru 676/2007 u r-Regolament tal-Kunsill (KE) Nru 1342/2008
 ANNESS I
 Il-mira tal-mortalità mis-sajd
 (kif imsemmi fl-Artikolu 4)
 1. Grupp 1
 Stokk
 Medda tal-mira tal-mortalità mis-sajd li tippermetti li jinkiseb ir-rendiment massimu sostenibbli (FMSY)
 Kolonna A
 Kolonna B
 Bakkaljaw tal-Baħar tat-Tramuntana
 0,22 – 0,33
 0,33 – 0,49
 Merluzz tal-linja sewda
 0,25 – 0,37
 0,37 – 0,52
 Barbun tat-tbajja’ tal-Baħar tat-Tramuntana
 0,13 – 0,19
 0,19 – 0,27
 Pollakkju iswed
 0,20 – 0,32
 0,32 – 0,43
 Lingwata tal-Baħar tat-Tramuntana
 0,11 – 0,20
 0,20 – 0,37
 Lingwata tal-Kattegat
 0,19 – 0,22
 0,22 – 0,26
 Merlangu tal-Baħar tat-Tramuntana
 Mhux definit
 Mhux definit
 2. Grupp 2
 Unità funzjonali tal-iskampu (FU)
 Il-medda tal-mira tal-mortalità mis-sajd li tippermetti li jinkiseb ir-rendiment massimu sostenibbli (FMSY) (bħala rata ta’ qbid)
 Kolonna A
 Kolonna B
 Diviżjoni IIIa FU 3 u 4
 0,056 – 0,079
 0,079 – 0,079
 Farn Deeps FU 6
 0,07 – 0,081
 0,081 – 0,081
 Fladen Ground FU 7
 0,066 – 0,075
 0,075 – 0,075
 Firth of Forth FU 8
 0,106 – 0,163
 0,163 – 0,163
 Moray Firth FU 9
 0,091 – 0,118
 0,118 – 0,118
 ANNESS II
 Punti ta’ referenza ta’ konservazzjoni
 (kif imsemmi fl-Artikolu 7)
 1. Grupp 1
 Stokk
 Punt ta’ referenza minimu ta’ bijomassa ta' stokk riproduttiv (f’tunnellati) (MSY Btrigger)
 Punt ta’ referenza tal-limitu tal-bijomassa (f’tunnellati) (Blim)
 Bakkaljaw tal-Baħar tat-Tramuntana
 165 000
 118 000
 Merluzz tal-linja sewda
 88 000
 63 000
 Barbun tat-tbajja’ tal-Baħar tat-Tramuntana
 230 000
 160 000
 Pollakkju iswed
 200 000
 106 000
 Lingwata tal-Baħar tat-Tramuntana
 37 000
 26 300
 Lingwata tal-Kattegat
 2 600
 1 850
 Merlangu tal-Baħar tat-Tramuntana
 Mhux definit
 Mhux definit
 2. Grupp 2
 Unità funzjonali tal-iskampju
 Punt ta’ referenza ta’ abbundanza minimu (f’miljuni) (Abundancebuffer)
 Punt ta’ referenza limitu ta’ abbundanza (f’miljuni) (Abundancelimit)
 Diviżjoni IIIa FU 3 u 4
 NA
 NA
 Farn Deeps FU 6
 999
 858
 Fladen Ground FU 7
 3583
 2767
 Firth of Forth FU 8
 362
 292
 Moray Firth FU 9
 262
 262


text:
Louis Benedictus (né Ludwig le à Vienne, mort le à Dinard) est un pianiste et un compositeur français.
 Fils de parents juifs hollandais, frère de Édouard Bénédictus, il étudie avec Franz Liszt en Autriche puis avec Henry Litolff et Alexis Chauvet en France.
 Il organise six sessions Wagner en 1882 à la salle Nadar de Paris. En 1889 et 1900, il contribue à l'édition de Musiques bizarres lors des expositions universelles de 1890 et de 1900. Parmi ses œuvres :
 Sombre Hellespont, paroles de Judith Gautier (Paris 1845-1917)
 Vilanelle, avec Judith Gautier
 Épiphanie, Paroles de Leconte de Lisle
 La Marchande de sourires, drame (pièce japonaise en 5 actes et 2 parties). Théâtre Odeon, Paris , livret de Judith Gautier et Pierre Loti
 Une larme du diable. Mystère. Salle Barbaganzes, Paris jun1910, livret d'après Théophile Gautier (le père de Judith)
 Musiques bizarres, Composées pour les Expositions universelles de Paris 1890 and 1900, publiées en 2 volumes par Hartmann, Ollendorff, éditeurs. 1889 et 1900
 Sonate du Clair de Lune, opéra (avec Beethoven comme héros), livret Judith Gautier, pour l'Opéra-Comique en 1903.
 Liens externes
 Pianiste classique français
 Compositeur français de musique classique
 Naissance en décembre 1850
 Décès en octobre 1921
 Décès à 70 ans